"Aurrekoak izan direlako gara eta garelako besteak izango dira"

Martin Garitanok kargua hartu eta Lohitzune Txarola Batzar Nagusietako presidentearen eskutik makila jaso ostean, hitz labur batzuk eskaini dizkie batzarkideei eta aretoan batutakoei, tartean, bere gurasoei. Hauxe berbaldia.

"Eskerrik asko guztioi: nire hautagaitza bozkatu duzuenoi eta baita beste aukera bat hartu duzuenoi. Eskerrak guztioi, aniztasuna bermatu duzuelako. Eskerrak oraindik egoera ez legala eta onartezina pairatzen dutenei. Haien demokraziaren aldeko grina donondako eredugarria behar duelako izan.

Gurasoei. Mila-mila esker. Aurrekoengandik ikasitakoak gara eta haiek irakatsitakoa ondo ikasi badugu, gauzak ondo egingo ditugu. Eskerrik asko ama, eskerrik asko aita.

Azken hitzak, taldeko batzarkideei: lagunok, lan asko daukagu egiteko. Gogorra. Ez da guztiok txalotua izango. Baina helburuak argi ditugu. Lanari ekin, erabakiak hartu eta hausnarketa konpartitu.

Eta gogoratu: aurrekoak izan direlako gara eta garelako besteak izango dira. Mila esker guztioi".


Kyotoko Protokoloaren ordezkoa marraztu nahi dute Limako goi bileran

Datorren urtean Kyotoren ordezkoa aurkeztu nahi dute, Parisen. Zirriborroa adostu nahian ari dira klimari buruzko goi bileran.


Lagun Onak-en etorkizuna ikusteko dago

Larunbatean hiru puntu lortu zituen talde azpeitiarrak Zallaren aurka 4-2 irabazita

Lagun Onak-ek mailari eusteko, Hirugarren Mailako talderen batek mailaz igo beharko du

Amaitu da Espainiako Hirugarren Mailako aurtengo denboraldia eta, beraz, Lagun Onak futbol taldeak jokatu ditu jokatu beharreko partida guztiak.

Larunbatean jokatu zuen ligako azkenengo partida Zallaren aurka, Garmendipen. Hiru puntuak lortu zituzten Aitor Zulaikaren mutilek 4-2 nagusituta. Hori dela eta, sailkapeneko azken laugarren postuan amaitu dute Lagun Onak-ekoek denboraldia.

Orain, Lagun Onak-en etorkizuna beste talde batzuen esku dago. Datorren urtean Hirugarren Mailan edo beheragoko mailetan jokatuko duten taldeen gain. Izan ere, Sestao jaitsi egingo da mailaz, eta Hirugarrenera itzuliko denez, aurten lau talde jaitsiko dira Hirugarren mailatik.

Lagun Onak-ek mailari eusteko duen aukera bakarra, euren sailkapeneko talderen bat mailaz igotzea da. Igoera, Real Sociedad B-k, Portugaletek, Amorebietak eta Elgoibarrek jokatuko dute.


Modaren atzean

Moda hitza erabiltzen dugunean, pasarelak etortzen zaizkigu burura gehienbat, baina zer dago guzti honen atzean? Erraza da pentsatzea diseinu batentzat marrazki pare bat egitea nahikoa dela, baina gauza asko hartu behar dira kontutan diseinatzen jarri baino lehen. Hasteko, diseinatzaileak aukeratutako gaiaren inbestigazio sakon bat egitea ezinbestekoa da. Kolekzio bakoitzak oinarri teoriko bat izan behar du eta diseinu bakoitzaren atzean arrazoi bat dago. Pausu hau ez bada ematen, lan guztiaren koherentzia bertan behera geratuko da. Gaiari buruz jakin beharreko guztia bildu ondoren ideiak botatzeko ordua iristen da, eta proposamen guztietatik gutxi batzuk aukeratzen dira. Ondoren patronatzeko garaia dator. Pausu hau garrantzitsuenetariko bat da, beraz, hemen perfekzioa eskatzen da. Patroiak arroparen eskemen antzekoak dira, eta milimetro guztiak lupaz begiratzea ezinbesteko lana da hauek gaizki egonez gero, ezinezkoa izango baitzen beranduago pieza guztiak elkartzea.Josten hasi baino lehen, argi izan beharko dugu erabili behar den ehun mota, honen arabera modu batera edo bestera egiten baita lana. Ehun fina baldin bada, kontu handiagoarekin ibili beharko ginateke, erabilitako orratza lodiegia izatean josten ari garen pieza tolestu edo hondatu daitekeelako. Ehuna lodiagoa bada, ordea, lana asko errazten da, hala ere, erabiliko den orratza aukeratzerakoan kontutan hartu beharreko datua da. Jantziak duen jostura bakoitzeko diseinua nolakoa den argi jakin beharko dugu, honen arabera jostura mota bat edo beste bat erabiltzen baita. Prozesuak aurrera egiten duen heinean gomendagarria da ehuna lisatzen joatea, lana asko errazten baitu.Jostez bukatzean, eginiko guztia promozionatzeko garaia iristen da. Diseinatzaile bakoitzak nahi duen moduan egin dezake, ohikoena pasarelarena izanda ere. Hala ere, badaude profesional asko beste baliabide batzuk erabiltzen dituztenak beraien lanak ezagutzera eramateko, adibidez bideoak.Guzti honekin ikusi daiteke moda egiteko prozesua oso luzea eta lanpetsua dela, kontutan hartu beharko baitugu pauso bakoitzaren atzetik egin beharreko lanean espezializatuta dauden pertsonak daudela.Irune Reparaz Mendoza


'Hurrengo tabernarte' ekimena itzuliko da abuztuan Bertil Lageström gogoratu eta omentzeko

Orain hilabete batzuk, 2012ko azaroan, Zumaian oso maitatua zen Bertil Lagerström artista suediarra hil zen ustekabean. Herriko lagun talde batek bere oroimenez omenaldi bat egitea pentsatu du eta horretarako zer hobeto berak hainbeste bizi zituen tabernetan bere artelanak jartzea baino. Bide batez, aipatu Bertili buruzko erreportajea egin dugu uztaileko Baleike aldizkarian.

Garai batean Zumaiako Arte Taldeak tabernetan egiten zituen erakusketetan inspiratuta, Bertilen omenez Hurrengo Tabernarte ekimena berpiztea bururatu zaio lagun talde honi, oraingo honetan artistaren lanekin bakarrik.

Erakusketa berezi horretarako Bertilen lana duen jendearen laguntza behar dute. “Gure asmoa da Bertili erositako koadroak edo, besterik gabe, Bertilen lanen bat duen jendearen kolaborazioa eskatzea, abuztuan zehar egingo den tabernetako erakusketak osatzeko”. Horrela, erakusketa antolatzeaz gainera, bilduma antzeko bat egiteko baliatuko dute aukera.

Beraz, Bertilen lanen bat duen edozeinek erakusketan parte hartzeko lana utzi nahi badu Alondegira eramatea eskatzen zaio, uztailaren 15tik 26ra, goizez 9:00etatik 14:00etara. Bertan agiri bat emango zaio, behin erakusketa bukatu ondoren lana berreskuratzeko irailaren 9tik aurrera.

Bide batez, artelanari argazki bat aterako zaio, balizko katalogoa egiten hasteko.

“Bertil ezagutu genuen guztion arteko elkarlanak erakusketa ederra antolatzeko aukera emango duelakoan, zuen laguntza edo kolaborazioa eskertuko dugu”.


Doako mendi bizikleta martxa Zaldibarren

Zaldibarko 15. Mendi Bizikleta Martxa egingo dute domekan, Lagun Artea txirrindulari elkarteak eta udalak antolatuta. 10:00etan hasiko da udaletxe pareko plazatik.

Urtero legez, bi ibilbide daude aukeran: 34 kilometroko bat, 1.200 metroko desnibelagaz, eta 27 kilometroko beste bat, 800 metroko desnibelagaz. Izen-ematea doakoa da, eta bi modutara egin daiteke: www.kirolprobak.com webgunearen bidez, eta egunean bertan martxaren aurretik.

Martxa amaitzen denean, salda eta pintxoak egongo dira parte-hartzaileentzat. Horrez gainera, askotariko zozketak egingo dituzte martxan aritu direnen artean.


Iulene Olabarriak saskibaloia utziko du, baina Ibaeta Basketi lotua jarraituko du laguntzaile gisa

Taldean hamasei denboraldiz jokatu ostean, Iulene Olabarria Ibaeta Basketeko jokalariak saskibaloia utziko duela iragarri zuen asteazken arratsaldean eginiko agerraldian. Donostiarra Ibaeta Basketeko jokalari historikoa da, eta hutsune handia utziko du taldean. Atzokoa, ordea, ez zen agur ekitaldi bat izan, Olabarriak eginkizun teknikoetan eta kudeaketan laguntzen jarraituko baitu hemendik aurrera.

Jokalariak ibilbide oparoa izan du 2002-03 denboraldian Azu Muguruzaren agindupean debuta egin zuenetik. Guztira 271 partida jokatu ditu bigarren eta lehenengo mailan eginiko denboraldietan, eta klubaren bi igoeratan presente izan da.

Aieten eginiko prentsaurrekoan, Carmen Muguruza presidentearekin eta Azu Muguruza entrenatzailearekin agertu zen Olabarria, eta urteetan zehar bidelagun izan dituenei esker hitzak bidaltzeaz gain, bere erabakiari buruz ere mintzatu zen: “Ez da erabaki erraza izan, baina une egokian hartu dut. Ongi pentsatu dut eta aro berri bat hastea tokatzen zait”.


I27a 'bidezko defentsa' keinua da Estatuaren aurrean, esan du Masek

Masen iritzian, Konstituzionalak eta Gobernu zentralak kalezuloan ipini dute Katalunia. Gainera, esan du, egun horretan, "Katalanek Katalunia independentea nahi duten erabakiko" dutela.

Artur Mas Generalitateko presidenteak esan duenez, hauteskundeak deitzea irailaren 27an bidezko defentsa keinua da Gobernu zentralaren eta bestelako erakundeen "eraso sistematikoen" aurrean. Gainera, ukatu egin du biktima gisa aurkezten direnik gauzak aldatzeko lanean ari dira eta.

Legealdia bukatu osteko prentsaurreko batean, Masek azaldu du deialdia ez dela soilik Gobernu zentralaren ezezkoaren (eztabaidatzeko eta adostutako irtenbide bat bilatzeko) ondorio, baizik eta "bidezko defentsa keinua, herritarrek nahi izanez gero, Kataluniak dagokiona izan dezan".

"Sistematikoki eraso egiten dizutenean, bidezko defentsarako eskubidea daukazu", esan du Kataluniako presidenteak. Gainera, Auzitegi Konstituzionalari eta Mariano Rajoyren Gobernuari Konstituzio mailako ituna haustea leporatu die, autonomia eta autogobernu kontzeptuen kontra eginda.

Era berean, Masen iritzian, Auzitegi Konstituzionalak eta Gobernu zentralak kalezuloan ipini dute Katalunia eta, halaber, kritikatu egin du eskumenak murriztea krisi garaian egin izana, Generalitateak baliabide gehiago behar zituelako herritarren beharrak ase ahal izateko, enplegua sortuz eta politika sozialak ezarriz.

I27 boza guztiek modu berean errespetatu behar direla azpimarratu eta plebiszitutzat hartu nahi ez dituenik dagoela esan eta gero, Masek azpimarratu egin du ohiko hauteskundeak badira ere, "denok jakin, badakitela, zenbaketak izaera hori izango duela". Horren ildotik, adierazi du Junts pel si-k eta CUP-ek 68 diputatu lortu behar dituztela, gutxienez, gehiengo osoa, alegia.

Bestalde, Masek ziurtatu duenez, irailaren 27ko hauteskundeen helburua da katalanek A9ko kontsultaren galderari erantzuna eman ahal izatea, "Katalunia Estatu izatea" nahi duten eta "Estatua independentea" izatea nahi ote duten adierazteko.

Generalitatearen Jauregian egindako agerraldi batean, I27ko hauteskundeen deialdia sinatu eta Gobernu kataluniarraren ohiko batzarrean izan eta gero, Masek esan du "Katalunian politika berri bat jaiotzeko" zorian da.

"Ez dugu Estatua nahi, edukitzearren, historian izena egiteko edo A9an eman ez genuen erantzuna emateko. Estatu bat nahi dugu Katalunia herrialde hobeagoa izan dadin, jendeak boza eman dezan, aldekoa edo kontrakoa, eta hobeto bizi daitezen", esan du.


Mestallan jokatuko da Bartzelona eta Real Madrilen arteko finala

Hori baieztatu du Espainiako Federazioaren ordezkari batek. Bi taldeak hilaren 20an bilduko dira partidako eguna erabakitzeko.

Mestallan (Valentzia) jokatuko da Errege Kopako finala, Bartzelonaren eta Real Madrilen artean. Partidak, ordea, ez du datarik. Apirilaren 19an, larunbatean, jokatzekoa da, baina "egun bat edo bi aurreratu daiteke", Federazioaren idazkari nagusi Jorge Perezen arabera.

Bartzelonako, Real Madrileko eta Espainiako Futbol Federazioaren ordezkariak hilaren 20an bilduko dira neurketako azken xehetasunak erabakitzeko. Data aurretauko omen da, hurrengo astean Txapeldunen Ligako finalerdiak jokatzeko aukerak dituztelako bi taldeek.


Nerea Llanos izango da EAEko PPren idazkari nagusia

Kongresua hasi aurretik, krisia amaitutzat jo du Quirogak, eta esan du hautagaiak «alderdi guztiaren babesa» duela

Nerea Llanos bizkaitarra izango da EAEko PPko idazkari nagusia, Iñaki Oiartzabal arabarraren ordez. Horrela jakinarazi zuen atzo arratsaldean Arantza Quiroga presidenteak, PPren Gasteizko egoitzan, premiaz deitutako prentsaurreko batean. Hautagaiak «alderdi guztiaren babesa» duela azpimarratu zuen Gipuzkoa, Bizkai eta Arabako PPko presidenteekin batera egindako agerraldian. Azken egunotan alderdiaren barruan sortutako krisia amaitutzat eman nahi izan zuen horrela Quirogak: «Alderdi honek batu egiten du, ez zatitu».

Gaur hasiko den EAEko PPren 14. Kongresuaren atarian, zatiketa ate joka zuen Quirogaren alderdiak. Oiartzabal idazkari nagusi kargutik kentzeko erabakia hartuta lehenik, eta haren ordez proposatutako Manuel Uriarte Gasteizko zinegotziak ezezkoa eman ostean, ez zen giro alderdian. Atzo hartutako erabakiarekin urak baretu nahi izan ditu Quirogak alderdian, eta batasun irudia ematen ahalegindu da. «Talde trinkoa osatu dugu, talde on bat Euskadik duen garai berriari heltzeko».

Idazkari nagusi izateko hautagaiarekin batera, bestelako berritasunak ere izango ditu EAEko PPren egitura berriak. Batetik, baten ordez hiru presidenteorde izango ditu alderdiak: herrialde bakoitzetik bat. Egun presidenteorde den Anton Danborenearekin batera, Alfonso Alonsok eta Borja Senperrek ere izango dute kargu hori. Bestetik, idazkaritzan ere herrialdeen arteko oreka lortzen saiatu da Quiroga, eta, idazkari nagusiaren karguarekin batera idazkariorde nagusia ere izango du alderdiak; kargu hori Javier de Andres Arabako ahaldun nagusiak beteko du.

Kongresurako egunaren bezperan hartu du erabakia PPk. Inor gutxik espero zuenean, gainera. Izan ere, atzo egun osoz buruzagi nagusi batzuk atsedenik gabe aritu ziren adostasun bila Eusko Legebiltzarrean. Osteguneroko saioa zuten goizean, eta plenoa ohiko eztabaidan zegoen bitartean, Quiroga, atzora arteko idazkari nagusi Oiarzabal, Anton Danborenea Bizkaiko PPko presidentea eta Borja Senper Gipuzkoakoa parlamentuko kafetegian ziren euren eztabaida partikularrean.

Legebiltzarrera iristean, «fumata zuri-rik» ez zegoela jakinarazi zuen Quiroga presidenteak; eta horrexen bila jarraitzen zutela. Kafearen ondoren, krisia konponduko zen sinesmena plazaratu zuen hark: «Egoera zailagoak gainditu ditu PPk. Hau ondo aterako da», adierazi zuen. Areago, kongresua «lasaia» izango dela esatera ere ausartu zen.

Arratsaldeko prentsaurrekoan, krisia konpondutzat jo, eta batasunaren mezua helarazten saiatu zen Quiroga. Ez zituen barne krisiari buruzko galderak erantzun nahi izan, eta gidoitik atera gabe aritu zen hedabideen aurrean. «Garrantzitsuena da akordio bat lortu dugula. Arduraz eta egoerak eskatzen duen mailarekin jokatu dugu». Oiartzabali buruz galdetu ziotenean, haren defentsan atera zen, baina ur handitan sartu gabe: «Oiartzabalek badaki alderdiaren babes osoa duela. PPko kidea da, eta hala izango da aurrerantzean ere».

Cospedalen babesa

Idazkari nagusiaren berri eman baino ordu batzuk lehenago, hautagaia adostu gabe zegoela, Maria Dolores de Cospedal Espainiako PPren idazkari nagusiak alderdiaren babes osoa adierazi zion Quirogari. Honen jarrera ulertzen duela adierazi zuen, nolabait: «PPren nazio zuzendaritzak oso argi du alderdia zuzenduko duenak bere konfiantzako taldea izan behar duela». Adostasuna beharrezkoa duela esan zuen De Cospedalek, baina ez litzatekeela «logikoa» buruzagi nagusiak bere taldea aukeratu ezin izatea.


Urkijok beste salaketa bat jarri dio Tolosako Udalari

Carlos Urkijo Espainiako Gobernuak EAEn duen ordezkariak beste salaketa bat jarri dio Tolosako Udalari. Oraingo honetan, jarduera kulturalak finantzatzeko udalak eskaintzen dituen diru laguntzen oinarrietan euskararen sustapenerako irizpideak barneratzeagatik. Udalak esan duenez, legeak eskaintzen dizkion bide guztiak jorratuko ditu honi aurre egiteko. "Eragozpenak eragozpen, lanean jarraituko dugu euskararen normalizazioa sustatzeko", esan du udalak.

Aurreko errekurtsoa 2013ko urte hasieran Tolosako Udalak onartu zituen kontrataziorako hizkuntza irizpideengatik jarri zion Urkijok udalari. Honako hauek, hizkuntza irizpide orokorren barruan zeuden. Eta egun oraindik prozedura irekia dago.


Nere beyan lanean

Nere beyan lanean

dabiltza luzaro,

sare artean preso

bat bezala nago.

Nahiz datozen langile

ta harri gehiago,

azkenean ez al da

obra hau izango,

Basilikako obra

baino luzeago!! !


Txerra Martinez eta Oskar Abad basauriarrek Auzitegi Nazionalera itzuli beharko dute

Oskar Abad Palacios eta Txerra Martinez Garcia basauriarrak epaitu dituzte Auzitegi Nazionalean, duela 30 urte gertatutako atentatu batengatik. Zehazki, 1990ko urtarrilaren 30ean Galdakaon gertatutako atentatu batean parte hartzeagatik auzipetu dituzte bi basauriarrak, Carmen Gisasola Solozabal markinarrarekin batera. Atentatu horretan Jose Ignacio Perez Alvarez polizia nazionala hil zen, Basauriko komisaldegiko Automobilgintza Zerbitzuko kidea. Epaiketa irailaren 8tik 10era bitartean izan da Madrilen, baina ez dute oraindik epairik eman. Gauzak horrela, Abadek eta Martinezek Madrilera itzuli beharko dute berriro deklaratzera. Martinez 1991n atxilotu zuten Txalaparta taldeko kide izateagatik eta 2009an aske geratu zen. Oskar Abadek 21 urte eman zituen kartzelan, 1991etik 2012ra.


Urrezko domina eskuratu du Javier Otxoak Munduko Txapelketan

Javier Otxoa txirrindulari berangoztarrak urrezko domina bat eskuratu du gaur Italian, errepideko txirrindularitza egokitutako munduko txapelketan. Otxoa CP3 kategoriako erlojuaren kontrako proban nagusitu da gaur goizean Bogogno herriko zirkuituan, 19,4 kilometroak 27 minutu eta 13 segundotan betez. Otxoa txirrindulari profesional ezaguna izandakoa da, baina 2001eko otsailaren 15ean, auto gidari batek bera eta bere anaia zapaldu zituen Malagako errepide batean. Javierri garun-paralisia eragin zion, Ricardo anaia hil zen bitartean. Auto gidariak 1.800 euroko isuna besterik ez zuen ordaindu behar izan, epaiketaren ostean. Baina tragedian ito gabe, Javier Otxoak eutsi zion txirrindularitzari eta istriputik ahal den neurrian osatu zenetik hona hainbat sari irabazi ditu, Paralinpiar Jokoetan urrezko dominak tartean. Udaberriro Punta Galea txirrindularitza taldeak Javier Otxoa Klasika antolatzen du. San Inazio egunean, berriz, ospatzen den Getxoko Zirkuitua Ricardo Otxoa zenari dedikatzen diote.


Zarautzen jokatuko dute XXVIII. Gipuzkoako Itzuliko azken etapa

Astelehen arratsaldean izango da, eta 90,7 kilometroko ibilbidea osatu ondoren, Nafarroa kalean bukatuko dute etapa gazte mailako txirrindulariek.

Urola Kosta eskualdean hasi eta bukatuko da XXVIII. Gipuzkoako Itzulia. Asteartean aurkeztu zuten junior mailako txirrindulariei zuzenduta dagoen lasterketaren edizio berria, Zestoako Bainuetxean. Zestoan hasiko baita Gipuzkoako Txirrindularitza Federazioak antolatutako proba. Azken etapa, astelehenekoa, Zarautzen hasi eta bukatuko da.

Zarauzko parrokiatik abiatuko dira txirrindulariak, 16:00etan, eta inguruko hainbat herri igaro ostean –Getaria, Zumaia, Aizarnazabal, Iraeta, Oikia…– Nafarroa kalean amaituko da 90,7 kilometroko ibilbidea. Zarauztarra Txirrindulari Kirol Elkarteak antolatu du etapa hori.

Bihar hasi eta astelehena arte, lau jardunaldi izango ditu lasterketak, eta, guztira, Hego zein Ipar Euskal Herriko 26 taldek eta 155 txirrindularik parte hartuko dute itzulian. 17-18 urte bitartean dituzte parte hartzaileek.


Victor Souto Gil eta bere postalak, istorio sinestezin bat

Noizean behin gertatzen diren istorio sinestezin horietako bat gertatu da Donostian, eta Victor Souto Gilen postalak dira horren protagonistak. Oihartzun handia izan du gertaerak, eta IRUTXULOKO HITZAk El Pais egunkariaren bitartez izan du horren berri.

Dena 2016ko irailean hasi zen, Carmen Peña eta Andrea Yoko madrildar gazteek Frangipani (lore tropikal baten izena) izeneko blues talde bat sortzeko erabakia hartu zutenean, oraindik jotzen ez bazekiten ere. Peña aktorea da eta Yoko zinemagilea, eta azken honek hedabide honi azaldu dionez, Peñak ukelele bat erosteko asmoa zuen egiten ari zen keinu antzerki ikastarorako. Yokok ukelele baxu bat erosi nahi zuen, eta bere lagunak zera esan zion: “Erosi ezazu, eta horrela talde bat daukagu, jotzen ikastea baino ez zaigu falta!”

2017an Yokoren furgonetarekin bira bitxi bat egin ondoren, 2018ko udan egin zuten beraien bigarren bira, eta Donostian zeuden Jazzaldiaren garaian. Ruben Bladesek Zurriola hondartzan eman zuen kontzertua ikusi ondoren, Erdialdetik azken paseo bat eman zuten Peñak eta Yokok. Horrela, Arrasate kalean 1955 eta 1980 urteen arteko postal mordoa aurkitu zituzten lurrean botata, eta ikusi zuten denak Victor Souto Gil izeneko pertsona batek sinatzen zituela, munduko askotariko lekuetatik. Taberna batera joan ziren postalak irakurtzera, eta pentsatu zuten Victor horrek hegazkin pilotua edo zerbitzaria izan behar zuela, denbora gutxian oso leku desberdinetatik idazten ziolako bere familiari, Cecilia Souto Gil bere arrebari, bereziki. Bi lagunek hainbat bilaketa egin zituzten Interneten, Souto Gil familiarekin harremanetan jarri nahian, baina arrakastarik gabe.

Yoko liluratuta gelditu zen postal haiekin, eta ikus-entzunezko pieza txiki batzuk egin zituen, testuak off ahots batekin irakurriz eta postal bakoitzearen lekuaren artxiboko irudiak eta hegazkin bidaietako irudiak tartekatuz. Handik urtebetera, postalekin gogoratu zen, eta Interneten beste bilaketa bat egin zuen, Ceciliaren eskela topatuz. Ikusi zuen bere ahizpetako batek, Manuelak, ez zeukala gurutzerik bere izenaren ondoan, eta, beraz, bizirik zegoela. Manuelaren telefonoa bilatu zuen telefono gidan, eta oraingoan bai, topatu zuen. Deitu zuenean, Imanol Iturripeak hartu zion, Manuelaren semeak. Honek bere familiaren istorioa kontatu zion, eta Donostiara etortzeko gonbidapena egin zion, bere ama Manuela, Victorren arreba, ezagutzeko.

Hala egin zuen Yokok, eta iazko azaroan Donostiara etorri zen, Imanol eta Manuela ezagutzera. Harreman ona egin zuen biekin, eta Imanolekin batera hiria ezagutu zuen, Polloe hilerrira ere joanez, han Victorren hilobia bisitatzeko. Duela gutxi hirira itzuli zen Yoko, eta azaldu duenez, Donostian egon den egunetan hainbat grabazio egin ditu, istorio honekin guztiarekin dokumental txiki bat egin nahi duelako, agian Zinemaldian aurkezteko. Era berean, beraien bidaien abentura nobela bat idatzi nahi dute Peñak eta Yokok, eta postalen istorioari etekin berezia atera nahi diote, gidoi literario bat, komiki bat eta film bat egiteko. Izan ere, Yokok nabarmendu du sinestezina den istorio honekin fikzio bat egin daitekeela, beraien bidaiekin nahastuz. IRUTXULOKO HITZAk Yokorekin hitz egin izanaz gain, Iturripearekin ere hitz egin du, eta istorio honen inguruko erreportaje bat argitaratuko du hilaren 21eko astekarian.


Trebiñu, gaur gauean, 'Herri Txiki, Infernu Handi' saioan

Zuhaitz Gurrutxagak eta Mikel Pagadik Trebiñuko Konderria ezagutuko dute.

Gaur, 'Herri Txiki, Infernu Handi' saioan, Trebiñuko Konderria ezagutuko dute Zuhaitz Gurrutxagak eta Mikel Pagadik: geografikoki Arabaren parte izan arren, administrazio kontuetarako Burgosko probintziaren esku dago Trebiñuko Konderria.

Pagadik Roberto Gonzalez de Viñaspre ezagutuko du, eta Trebiñu Burgos izatearen arrazoiak azalduko dizkio. Ondoren, Antton Bastero txotxongilolaria ezagutuko du. Toni La Sal da bere pertsonaietako bat, eta Doroñu herritik eguraldiaren berri nola ematen duen ikusiko du berarekin. Bi gazte ere ezagutuko ditu: Hobeko eta Unai. Musika talde bat dute, eta kantu baten hitzak lantzen topatuko ditu Pagadik. Hainbat kontzertu eman dituzte, baina Trebiñun, bakarra. Handik, Armentia herrira joango da Pagadi, eta Ruben ezagutuko du. Rubenen esanetan, bertan pertsonak baino txakur gehiago daude. Sesturri mendira joango dira biak, Rubenentzat oso berezia baita.

Zuhaitzek, berriz, Andoni ezagutuko du; okindegia dauka Saratsun, eta Trebiñuko okin bakarra da. Bi motatako ogiak egiten ditu, "Sobau" eta "Hueco" izenekoak, eta konderri osoan ibiltzen da ogi egin berria banatzen. Berarekin egingo du banaketa. Argantzonen, Paula ezagutuko du; herria erakutsi, eta zergatik duen hain gustuko azalduko dio. Askartza herrian, Koldo eta Julen ezagutuko ditu, bertako sagardotegiko nagusiak. Trebiñun zergatik ireki duten sagardotegi bat galdetuko die. Bukatzeko, Alfredok Baxauri herriko frontoia erakutsiko dio; frontoi berezia da, Euskal Herrian ez baitago horrelako besterik.

'Herri Txiki, Infernu Handi' saioa gaur zango da ikusgai, 22:00etan, ETB1en eta eitb.eus-en.


EAErako 10.933 milioiko aurrekontua proposatzen da, %2,8ko hazkundea

Gobernu Kontseiluak onartu egin du EAEko 2016ko ekitaldiko Aurrekontu Orokorren Lege Aurreproiektua. Hilaren 30ean, egubakoitza, erregistratuko da Eusko Legebiltzarrean. 10.933 milioi euroko aurrekontua da, aurtengoa baino %2,8 handiagoa. Proposamena onartzeko, PSEren botoak beharko ditu EAJk, eta dagoeneko negoziatzen dabiltzala esan du Urkullu lehendakariak.

Sail guztiek dituzte hornidura handiagoak 2015. urtearekiko; bereziki, Osasunak, batetik, eta Hezkuntza, Hizkuntza Politikak eta Kulturak, bestetik. Foru Aldundiek Euskadiko Aurrekontuak finantzatzeko egiten dituzten ekarpenek hazkundea izango dute: 2015eko 8.738 milioi euroko zenbatekotik, 2016ko ekitaldiko ia 9.103 milioi eurora. Zenbateko hori aurrekontu arloko diru-sarrera guztien %83,3 da -portzentaje hori %97ra handituko litzateke, euskal "Y"-aren kudeaketaren ardura eta zorpetzea albo batera utziz gero-.

Hala ere, Euskadik datorren urtean bete behar duen defizit-helburua (BPGren %0,3) oraingo ekitaldikoa baino txikiagoa da (%0,7). Ondorioz, zorpetze garbirako gaitasuna ere txikiagoa izango da; hain zuzen ere, 2015ean baino 242 milioi euro gutxiago, aurtengo 580 milioi euroetatik 2016ko 338 milioietara igaroz.

Zorra amortizatzeko 2016ko ekitaldirako aurreikusitako egutegiaren ondorioz, adierazitako gastu-kapitulua 892 milioi eurokoa izango da.

Udal erakundeek eman beharreko zerbitzuetarako, 10 milioi

Osasun Sailak 3.422 milioi euroko aurrekontu proposamena du. Hornidura, batez ere, Osasun Sailak Osakidetzarekin duen kontratu-programaren aurrekonturako izango da. Kontratu-programa hori 26 milioi haziko da, eta guztira, 2.541 milioi ipiniko dira horretarako, Osasun Sailaren aurrekontuaren %74.

Hezkuntza, Hizkuntza Politika eta Kultura Sailari dagokionez, 43 milioi gehiago aurreikusten dira horretarako, euskal hezkuntza sistema babesteko eta hornitzeko, bere maila guztietan.

Enplegu eta Gizarte Politiketako Sailak berrikuntza bat du: 7 milioi euroko ekarpena, udal erakundeek eskaini beharreko zerbitzu berriak finantzatzeko. Prestazioen eta gizarte zerbitzuen zorroaren dekretua finantzatzeko, 10 milioiko fondoa aurreikusten da. Fondo hori sortzea onartu zuen Herri Dirubideen Euskal Kontseiluak orain gutxi izandako batzarrean.

Errefuxiatuei arreta emateko beste 4 milioi ere aurreikusten dira.

Gobernuak gastu-bolumen handia ere esleitu du euskal ekonomiarako. Hala, 13,7 milioi euroko osagarria gehitu da, ikerketara, teknologiara eta berrikuntzara bideratutako hornidurak handitzeko. Ekonomiaren Garapen eta Lehiakortasun Saila ere handitzen da: 5,5 milioitan, hain zuzen ere.

Langile-gastuen kapituluak administrazioko langileen ordainsariaren %1eko hazkundea aurreikusten du, baita gizarte segurantzaren kotizaziorako oinarrien hazkundea ere.

Transferentzietan eta diru-laguntzetan 3.267 milioi euroko aurrekontua zehaztu da, eta antzeko kopurua (3.285 milioi euro) Funtzionamendu-gastuetarako.

Esandako hiru gastu-kapituluetan sartzen da Diru-sarrerak Bermatzeko Errentaren finantzazioa, euskal hezkuntza sistemaren finantzazioa eta beste batzuk; hala ere, esandako biak dira gastu kopuru handienak dituzten ekintzetako bi.

Finantza-gastuek 5 milioiko murrizketa dute aurtengoarekin alderatuta.

"Sendotze bidean"

Aurrekontuen testuingurua ere egin du Eusko Jaurlaritzak. Bere esanetan, 2016ko aurrekontuak "sendotze-bidearen testuinguru ekonomikoan" sartzen dira. Gogorarazten du euskal ekonomiak urte arteko %2,7ko hazkundea izan zuela 2015eko bigarren hiruhilekoan. Ondorioz, Ogasun eta Finantza Sailak handitu egin ditu hazkunde aurreikuspenak: %2,5etik %2,7ra. Lan merkatua ere haztea aurreikusten da: aurten, %1,8, eta 2016an, %1,7.


Spanairreko hegazkin batek larrialdiko lurreratzea egin du Bartzelonan

Alarma argi bat piztu egin da hegazkina airean zegoela, baina lurreratu eta gero egiaztatu dute argia zela akatsa zuena.

Bartzelona-Madril hegaldia egiten ari zen Spanairreko hegazkin batek larrialdiko lurreratzea egin behar izan du gaur goizean El Prateko aireportuan, alerta adierazteko argi bat piztu eta gero.

Hain zuzen ere, motorretako bat ohi baino tenperatura handiagoa dagoela adierazteko argi bat piztu da hegazkina airean zegoela, baina lurreratu eta gero egiaztatu ahal izan dute akatsa argiarena zela.

Spanairreko bozeramaile batek azaldu duenez, hegazkina (151 bidaiari zeramatzan Airbus 350 bat) 07:20an aireratu da Bartzelonan, baina handik eta gutxira piztu da alarma, eta 13 minuturen ostean berriz lurreratu da.

Airean zeudela, pilotuak gertatutakoaren berri eman dio aireportuari, eta Aenak larrialdi prozedura abiatu du: suhiltzaileak bertaratu dira eta segurtasun protokoloak abiatu dituzte.

Konpainiako bozeramaileak azaldu duenez, hegazkinari urriaren 3an egin zioten azken azterketa.

Bidaiariak beste hegaldi batera bideratu dituzte, eta 09:50an atera dira Bartzelonatik.

Bartzelona-Madril hegaldia egiten ari zen Spanairreko hegazkin batek larrialdiko lurreratzea egin behar izan du gaur goizean El Prateko aireportuan, alerta adierazteko argi bat piztu eta gero.Hain zuzen ere, motorretako bat ohi baino tenperatura handiagoa dagoela adierazteko argi bat piztu da hegazkina airean zegoela, baina lurreratu eta gero egiaztatu ahal izan dute akatsa argiarena zela.Spanairreko bozeramaile batek azaldu duenez, hegazkina (151 bidaiari zeramatzan Airbus 350 bat) 07:20an aireratu da Bartzelonan, baina handik eta gutxira piztu da alarma, eta 13 minuturen ostean berriz lurreratu da.Airean zeudela, pilotuak gertatutakoaren berri eman dio aireportuari, eta Aenak larrialdi prozedura abiatu du: suhiltzaileak bertaratu dira eta segurtasun protokoloak abiatu dituzte.Konpainiako bozeramaileak azaldu duenez, hegazkinari urriaren 3an egin zioten azken azterketa.Bidaiariak beste hegaldi batera bideratu dituzte, eta 09:50an atera dira Bartzelonatik.


Biodibertsitatearen babesa aldarrikatuko dute Ingurumenaren Egunaren harira

Ekainaren 5ean Nazioarteko Ingurumenaren Eguna ospatzen da mundu osoan, ingurumenaren inguruan kontzientzia eta ardura sortu eta ingurumenaren babesaren inguruan ekintzak sustatzeko. Eskualdeko udalek eta Tolosaldea Garatzenek, urtero legez, aldarrikapenarekin bat egin dute eta herritarrak ere bat egitera gonbidatzen dituzte antolatutako ekintzen bitartez.

Aurten, besteak beste, "gure biodibertsitatearen babesa aldarrikatu nahi dugu", azaldu du Garbiñe Mendizabal Tolosaldea Garatzeneko teknikariak. "Gure eskualdean Europatik izendatutako babes bereziko eremuak ditugu, Ernio-Gatzume eta Araxes nahiz Leitzaran ibaiak, adibidez; Aralar bezalako Parke Naturalak, landare eta animalia espezie garrantzitsuak eta ekosistema bereziak. Horiek guztiak bizirauteko, mendeetan eraman den nekazal eta abeltzain ustiapenen eredua giltzarri izan da; baina etorkizunean iraunkortasunean oinarritutako garapena sustatzea bereziki garrantzitsua izango dela adierazi nahi dugu".

Alkizan, Fagus Alkiza Hernio-Gatzume Kontserbazio Bereziko Eremuko biodibertsitatearen ezagutza eta kontserbaziorako interpretazio zentroak ateak ireki dituela aitzakiatzat hartuta, Ingurumenaren Egunean bertako paisaiaz gozatzeko mendi ibilaldi bat antolatu du udalak, Largabista eta Tiritatxo Irrien Lagunekin, beraiek erakutsi ditzaten Alkizako altxorrak eta ondoren, ikuskizun berezia emango dute Alkizako plazan. Horrez gain, tailerrak, Eskola Agenda 21 programaren baitan ikasturte honetan ikasitakoaren inguruan kale erakusketa eta bertako produktuen dastaketa ere izango dira.

Koldobika Jauregi Alkizako Udaleko zinegotziak azaldu duenez, ibilaldia "familia guztiak parte hartzeko modukoa" izango da, "baserria eta ingurumena hobeto ezagutzeko. Largabista eta Tiritatxoren laguntzaz, irri batzuk izango dira. Oso lagungarria haur eta helduentzat". Tiritatxok azaldu duenez, "Largabistak Alkizako sekretuak kontatuko dizkigu. Laguntxo berezi bat ere ezagutuko dugu, Rosalina". Eta aholkuak ere eman ditu: "Eguraldi ona badago ekarri bisera eta krematxoa, eta hamaiketakoa ere bai. Ibilbidean zehar zerbait jango dugulako".

Alkizara joateko autobus bereziak jarriko dituzte. Tolosatik igotzeko 9:50ean eta 11:10ean, eta Villabonatik igotzeko 9:45 eta 11:15ean. Alkizatik jaisteko 13:30ean eta 14:40ean aterako dira. Tolosaldea Garatzenetik dei egin die Alkizara joan behar duenei autobus zerbitzua hartzeko, besteak beste, ingurumenaren mesedetan.

Eskualdeko beste hainbat herrietan ere ekintzak antolatu dira:

Tolosa

Ekainak 1, asteazkena. Tolosaldeko Eskola Agenda 21en barruan, Tolosaldeko VIII. Topaketak: Kontsumo ekologikoa.Trianguloa plazan 09:30etik 11:45era (euria egingo balu Musika Eskolan).

Aduna

Ekainaren 2tik 16ra. Ibaialde erakusketa ikusi ahalko da, udaletxeko pleno aretoan. Astelehenetik ostegunera 08:00etatik 17:00etara, eta ostiralean 08:00etatik 16:00etara.

Ekainak 3, ostirala. Hornidurei buruzko saio parte hartzailea, Kontsumobiderekin, 17:00etan, Herri Eskolan.

Ekainak 9, osteguna. Etiketek hitz egiten dute hitzaldia, Kontsumobiderekin, kultur aretoan, 11:00etan.

Amasa-Villabona

Ekainak 3, ostirala. Bigarren eskuko azoka, Berdura Plazan, 17:30etik 20:00etara. Parte hartzeko: aurretik izena eman ekainaren 2 baino lehen 689749439 (Alaitz). Udalak mahaiak eta musika jarriko ditu.

Ekainak4, larunbata. Amasamendira mendi irteera, Komizarko Parketik abiatuta, 09:00etan.

Alkiza

Ekainak 5, igandea. Mendi ibilaldia Largabista eta Tiritatxorekin, herriko plazatik abiatuta, 10:00etan. Irrien Lagunak ikuskizuna, 12:30ak aldera. Erakusketak, tailerrak eta bertako produktuen dastaketa.

Alegia

Ekainak 6, astelehena. Ibai garbiketa, Haur Hezkuntzako ikasleekin.

Ekainak 14, asteartea. Ibai garbiketa, DBH eta Gaztetxeko gazteekin.

Ibarra

Ekainak 7, asteartea. Zelai Errekaren inguruko azalpenak, Azkue auzoan, 10:00etan. DBHko ikasleak errekara gerturatzea, Aitzpea Errasti URA Agentziako teknikariaren eskutik.

Ekainak 8, asteazkena. Konposta banaketa San Bartolome plazan, 10:00etatik 12:00etara. Ikasleen laguntzarekin, konposta gertutik ikusi eta interesa duten herritarren artean banatzea

Urte guztiko lanketa eskualde osoan

Tolosaldea Garatzenetik nabarmendu dute, eskualdeko udal guztien izenean, egiten duten apustua eskualdearen ingurumena babestearen aldekoa. "Apustu hori argia da eta horretarako hainbat proiektu ditugu martxan", azaldu du Mendizabalek.

Tolosaldeko ibaietako basoa berreskuratzeko proiektua. eskualdeko ibaietan bertako espezieen defentsa, exotiko inbaditzaileen erradikazioa eta habitaten berreskurapena dira proiektu honen helburuak. Espezie inbaditzaileak ezagutu, kartografiatu, tratatu eta bertako espezieak landatzean datza proiektua; haltza, sahatsa, lizarra, intsusa eta zuhandorra dira bereziki landatzen diren espezieak.

Eskualdeko udaletako erosketa eta zerbitzuen kontratazioetan ingurumen irizpideak txertatzeko konpromisoa. "EAEko Barne Produktu Gordinaren %14 suposatzen dute udaletako erosketek eta eredugarri izan behar dira udalak", esan du Mendizabalek. "2010etik hona eskualdeko udalek erosketak egiteko garaian eta kontratazioak egiteko garaian ingurumen irizpideak txertatzeko pausoak eman dituzte. Aurten, orain arte egindakoa aurkeztu eta konpromiso hori berretsi nahi dugu".

Tolosaldeko mendi ibilbideen saretzea ekimena. Eskualdeko mendi ibilbideak elkarrekin lotzeko lanak egin dira azken hilabeteetan. "Gure paisaia eta gure altxorrak ezagutzera ematea da helburua, ezagutzen dena maitatzen baita eta maitatzen dena babesten dela uste dugulako".

Eskola Agenda 21. Aurten Tolosaldeko 11 herritako ikasleek hartu dute parte, "gure ikastetxe eta herriak jasangarritasunaren bidean lanean jarriz", zehaztu dute Tolosaldea Garatzenetik. Aurten landutako gaia kontsumo ekologikoa izan da. "Kontsumo ohiturek eragin zuzena dute ingurumenean eta hori ikusi ahal izan dute produktuen bilgarriak, ekoetiketak, jatorria eta iraungitze programatua bezalako gauzak aztertzerakoan. Bertako produktuak kontsumitzea kutsadura gutxitu eta bertako baserri kultura eta paisaiaren alde egiten dugu". Oihana Orkolaga Eskola Agenda 21eko eskualdeko dinamizatzaileak azaldu duenez, "ikasleek ikasturtean zehar ikastetxeko azterketa bat egiten dute, kasu honetan kontsumoaren inguruan. Herrietako diagnostiko bat egin da, ikusiz bertako produktuak saltzen diren, hondakinak kudeatzeko zer baliabide dauden...". Tolosaldeko Topaketa asteazkenean egingo da, ekainaren 1ean, eta hortik ateratzen diren materialak aprobetxatuko dituzte erakusketa bat egiteko ekainaren 5ean, Alkizan.


AEBeko sagardoa dastatzeko aukera

Ameriketako Estatu Batuetako sagardo dastatzea antolatu du Iparragirrek ostiralean. Arratsaldeko 20:00etan izango da, eta 12 euro balio du. Izena emateko: 943 55 03 28.


Natul euskara taldeak Azpeitiko hitz eta esapideak bilduko ditu

Natul Azpeitiko euskara taldeak herriko hitz eta esapideak bilduko dituen proiektua abiatu du. Taldea dagoeneko hasi da horretan, baina azpeitiar guztien artean osatu nahi dute egitasmoa.

Azpeitiko hizkerak daukan “aberastasunaz” jakitun, herriko ondare hori bildu nahi dute, jendearen eskura jartzeko asmoz eta belaunaldien arteko trasmisioa sustatzeko asmoz. Era berean, Azpeitiko hizkera zabaldu nahi dute, eta egunerokoan erabiltzen ez diren hitzak gogoraraztea eta erabiltzea da euren helburua.

Proiektuan parte hartu eta ekarpenak egiteko, lau iturri aipatu dituzte: batetik, ikasleek etxean bildutako espresioak ikastetxeengandik jasoko dituzte. Horrez gain, herriko taldeek, kuadrilek eta norbanakoek ere parte hartu ahal izango dute. Norbanakoentzako hainbat bide jarriko dituzte: webgunea, tabernetako buzoiak… Kuadrilek ere tabernetako buzoietan egin ahal izango dituzte ekarpenak.

Azpeitiarrez hitz egiterakoan ohikoaren diren hitzak bildu nahi dituzte, Azpeitian bakarrik hitz egiten direnak edo Gipuzkoako beste azpi-euskalkietan ere erabiltzen direnak.

Taldeak proiektua iragartzeko egin duen bideoa hemen ikus daiteke:


Aspaldiko partez, emandako dirua gehitu du Kutxabankek

Hornidura txikiagoen eta dibidendu handiagoei esker, irabaziak %17,5 handitu ditu, 144 milioi lortzeraino

BILBO. Interes tasen maila oraindik ere gutxienekoetan dagoen arren, irabaziak handitzeko gai izaten ari da Kutxabank. Negozio arruntak —gordailuak biltzea eta horiekin maileguak ematea— iaz baino %8,3 gutxiago eman arren, irabaziak %17,5 handitu ditu, 144,2 milioi arte. Batetik, gero eta diru gutxiago baztertu behar du ustel atera dakizkiokeen maileguak estaltzeko (126,8 milioi, %56 gutxiago), eta, bestetik, dibidendu oparoak eman dizkiote akziodun dituzten enpresek (86 milioi, %112 gehiago). Emaitza onen beste arrazoi bat da bezeroak ugaritzen ari zaizkiola. Inbertsio funtsetan eta ageriko aurrezkian iaz baino %8,8 diru gehiago bildu du. Baina hori baino deigarriagoa da aspaldiko partez maileguan emandako dirua handitzen ari dela, gutxi bada ere (+%0,7). Inbertsioetarako enpresei emandako maileguak %49 handitu ditu. Etxebizitzak erosteko maileguak %40 handitu dira urtebetean. Interes finkoko edo mistoko maileguak kontratu berrien %45 dira.


Hirigintza, obra, ingurumena, ekonomia eta kulturako batzordeen bilera

Hirigintza, obra, ingurumena, ekonomia eta kulturako batzordeen bilera egingo dute datorren astelehenean, urriaren 23an, 20:00etan Amezketako udaletxeko pleno aretoan.

2018. urterako Ordenantza Fiskalak, 2017ko Kredituen aldaketak eta Larrunarri pilotalekuaren berrikuntzaren obren esleipena landuko dituzte, besteak beste.


Hauteskundeetan Batasunak zerrendarik ez izatea eskatu du Quirogak

Eusko Legebiltzarreko presidentearen arabera, legedia "erreformatu" egin beharko litzateke beharrezkoa izanez gero.

Arantza Quiroga Eusko Legebiltzarreko presidenteak hizpide hartu ditu gaur 2011ko udal hauteskundeak, eta Espainiako Gobernua "udaletan Batasunaren zerrenda bakar bat ere ez egotea" lortu behar duela adierazi du.

Halaber, Exekutiboaren "utzikeria"ren ondorioz "100.000 euskal herritarrek Batasuneko alkate bat" dutela salatu du. "Legedian erreformak egin behar badira, egin ditzatela, baina hori ezin da berriz gertatu", gaineratu du.

Quirogaren ustez, terrorismoaren aurkako borroka "une erabakigarrian" dago, ETA "estututa" baitaukate Estatuko Segurtasun Indarrek. Hori horrela, fronte guztietan ETAren aurkako borroka zorrozteko eskatu dio Gobernuari.

Gaur goizean COPE irrati-katean egin dioten elkarrizketa batean, Eusko Legebiltzarreko presidenteak Batasunekoei ez entzuteko deia egin dio Espainiako Exekutiboari, eta ETA "arlo ekonomikoan ere" jazartzea beharrezkotzat jo du, "egunero enpresaburuei estortsio eta xantaia egiten jarraitzen baitu".

Mayor Orejaren adierazpenak

Jaime Mayor Oreja PPk Europan duen parlamentarioaren hitzei dagokienez (ETA eta Zapatero "aliatu potentzialak" direla esan zuen), Quirogak "neurriz" mintzatzeko eskatu die sozialistei, iraganean "ETArekin politikaz negoziatu duen Gobernua baitaukagu".


Conqueroren kontra jokatuko du Gernika Bizkaiak, domekan

Lopez eta gainontzeko sarituak barikuan, Bilbon.

Partida garrantzitsua izango da hamargarren jardunaldikoa. Izan ere, Emakumezkoen ligako sailkapenean hirugarrena da Conquero Huelvako (Andaluzia, Espainia) taldea, eta talde gernikarra laugarrena da. Beraz, talde andaluziarrari irabaziz gero, hirugarren postua berreskuratuko luke Gernika Bizkaiak.

Domekan, 12:00etan hasiko da bi taldeen arteko norgehiagoka Andres Estrada kiroldegian.

Asteburu honetako jardunaldia kontuan hartuta, 2015-2016 denboraldiko lehen itzulia amaitzeko lau partida geratzen dira, eta horietatik hiru etxetik kanpo jokatuko ditu Gernika-Lumoko taldeak.

Mario Lopez entrenatzaileak argi du egutegi horrek ez diela “mesederik” egiten, eta “zailtasun handiko” partidak izango direla aurreikusten du.

Gaur gaurko egoeran Erregina Kopa jokatuko luke Gernika Bizkaiak, eta koparako sailkatzeko datozen lau partidetan ere ahalik eta emaitzarik onenak lortu gura ditu entrenatzaileak: “Hor goian egonda, Koparako aukerak ditugu, baina, neurketa zailak dira”.

Lan onaren ordaina

Bestalde, entrenatzaile lanetan egindako ibilbidearen eta lanaren fruitua jaso zuen Lopezek Bilbon, barikuan. Bizkaia Basquet fundazioaren galan Premios Saski Sariak banatu zituzten, eta Lopezegaz batera beste entrenatzaile hauek ere saritu zituzten: Txus Vidorreta, Andoni Rodriguez, Juan Antonio Sierra, Joxean Figeroa eta Carmelo Echevarria.

“Bizkaiko saskibaloiaren historian hainbeste egin duten horrelako entrenatzaile hain garrantzitsuekin batera saria jasotzeak pozez betetzen nau. Ohore bat da hauen alboan saria jasotzea, hasi nintzenean Figeroa eta Carmelo erreferente argiak ziren niretzat”, adierazi zuen Lopezek. Halaber, fundazioari eta klubari eskerrak eman zizkien.


Poliziaren sindikatuek Pumpidoren aurkako salaketa jarriko dute

Ezker abertzalearen hauteskunde zerrendak ikertzeko Polizia Nazionalaren eskutik laguntza nahikorik ez duela jaso esan zuen atzo.

Candido Conde-Pumpidok Espainiako Fiskal Nagusiak atzo ezker abertzalearen hauteskunde zerrendak ikertzeko laguntza nahikorik ez duela jaso esan ostean, Polizia Nazionalaren sindikatuek gaur jakinarazi dute Pumpidoren aurka salaketa jarriko dutela.

Sindikatuek kaleratutako agirian diote ez direla geldirik geratuko "herrialdeko erakunde gorenetako baten arduradunak erakunde oso baten gainean dituen susmoen aurrean".

Bestalde, Alfredo Perez Rubalcaba Espainiako barne ministroari eta Francisco Javier Velazquez Poliziaren eta Guardia Zibilaren zuzendari nagusiari adierazpenen bat egiteko eskatu diote, "euren isiltasunak laguntzaile" egiten dituela uste baitute.


LABek ere positiboki baloratu du Funveran sinatu berri den Lan hitzarmena

Mutualitateen erreforma ez da aplikatuko Berako lantegian eta bertze hainbat hobekuntza azpimarratu dituzte

Funverako LAB sindikatuak sinatu berri den lan hitzarmenaren balorazio positibo bat egin du, «Funveran garai berri bat irekitzen delako eta hitzarmen berri honekin poliki-poliki berriro ere aurrera pausuak ematen hasten garelako».

LABek gogorarazi duenez, «urte gogorrak bizi izan ditugu 2008an hasi eta gaur egunera arte Funveran. 2008an lehenengo erregulazio espedienteekin hasi ginen eta 2010ean enpresak 47 langile kaleratu zituenean ondoa jo genuen. Kaleratze horien ondoren gelditu zen kutsu negatiboari buelta ematea kosta zitzaigun baino erran dezakegu Lan Hitzarmen berri honekin egoera horri buelta ematen hasteko baldintzak betetzen direla».

Negoziaketa hasi zenean LABek garbi omen zuen zein ziren lan hitzarmen berri honekin lortu nahi zituzten helburuak, «eta negoziaketa bukatu denean harro erran dezakegu negoziaketa osoan LABek defendatu duena lan hitzarmenarekin lortu dena dela». Hain zuzen, soldata igoera bat lortu da, enplegu finkoak lortu dira eta poliki-poliki enplegua berreskuratzen joateko eta bere garaian kaleratutako lankideak bueltatzeko aukerak zabaltzen dira, «gure lan hitzarmena lan erreformaren aintzinean blindatuta dago, eta berri sinatu arte indarrean segituko du», diote LABetik.

Lan hitzarmen honetan mutualitateen erreforma ez da aplikatuko eta horri garrantzi berezia eman dio LABek, «mututalitateen erreforma hau langileen osasunaren kontrako eraso zuzena delako, mutualitateen eta hauen gibelean dauden enpresarien interes ekonomikoak langileen osasunaren gainetik jartzetik dituelako eta osasungintzaren pribatizazioan bertze pausu bat gehiago delako».


Bizirik irautetik bizitzeko urratsa egin nahian


Gure Eskuk preso kataluniarrekiko elkartasuna irudikatu du Urbian

Lazo hori baten mosaikoa osatu dute mendi martxa batean, eta Altsasuko gazteen eta 11/13 makroepaiketan auzipetutako 47 lagunen eskubideak ere aldarrikatu dituzte.

Gure Esku ekimenak antolatuta, "eskubideen aldeko mendi martxa" egin dute gaur goizean Arantzazutik Urbiara. Kataluniako ‘Proces’aren harira epaitutako buruzagi politikoei elkartasuna adierazi diete eta lazo hori bat irudikatu dute oinarrizko eskubideen defentsan.

Ehunka elastiko horirekin egin dute Arantzazutik Urbiako zelaietarako bidea, Kataluniako buruzagien aurkako epaiketak sortzen dien ezinegona adierazteko. Gure Eskuk oinarrizko eskubide eta askatasunaren aldeko borrokan konpromiso irmoa azaldu du Josu Etxaburu bozeramailearen ahotik.

Preso zein erbestean daudenak giza eskubideak kriminalizatzeagatik daudela preso salatu dute.

Altsasuko gazteak eta irailaren 16an, 11/13 makroepaiketaren baitan, euskal presoen eskubideen alde egindako lanagatik epaituko dituzten 47 lagunak ere izan dituzte gogoan.


Eurogunearen erreformari buruz ados jarri dira Merkel eta Macron

Euroguneak aurrekontu propio bat izango du, eta erreskate funtsa Europako Nazioarteko Diru Funts bat bilakatuko da. Alemaniaren baldintza izan da funts horretatik dirua jasotzen dutenekin zorrotz jokatzea.

Frantzia eta Alemania proposamen bateratu batekin joango dira datorren astean eurogunearen geroa eztabaidatu behar duen Europar Kontseilura. Diru batasunean dauden beste hamazazpi estatuen oniritzia jaso beharko dute adostutakoa indarrean jartzeko.

Mesebergen (Alemania) egindako bileran, Angela Merkel Alemaniako gobernuburuak eta Emmanuel Macron Frantziako presidenteak adostu dute euroguneak bere aurrekontu propioa izango duela, Europako Batasun osoaren aurrekontuaren "paraleloa" izango dena. Aurrekontu horren xede nagusia izango da eurogunean dauden estatuen arteko desberdintasun ekonomikoak txikitzea, EBren hizkeran "bateratzea" deitutakoa.

Bi agintariek ez dute zehaztu zenbatekoa izango den aurrekontu hori. Pentsatzekoa denez, handia izateko bultzatuko dute Europa hegoaldeko eta ekialdeko herrialdeek, eta txikiagoa, berriz, iparraldekoek. 2021ean da indarrean jartzekoa. Zehaztasun gehiegi ez emateko beste arrazoi bat ere eman du Merkelek: "Asko zehaztuko bagenu, beste kide batzuek eragozpenak jar ditzakete".

Bien agendan

Aurrekontu propioarena Macronen eskaeretako bat zen, eta Merkelek, erresistentzia handiaren ondoren, azkenean onartu egin du. Bien agendan bazuen lekua, ordea, gaur adostutako beste neurri nagusiak: euroguneak bere NDF (Nazioarteko Diru Funtsa) propioa izatea.

Gaur egun zailtasunetan dauden herrialdeak laguntzeko dagoen erreskate funtsa —ESM, Europako Egonkortasun Tresna— izango da euroguneko diru funtsaren sorburua. Krisi garaietan laguntza behar duten herrialdeak "egonkortzeko" balioko du, eta "likidezia arazoei aurre egiteko". Ikusteko dago zer baldintza bete beharko dituzten funts horren dirua baliatu nahi dutenek, Alemaniaren baldintza izan baita dirua nahi dutenekin zorrotz jokatzea. Halaber nahi du Europako Batzordeak ez izatea zerikusirik funts horrekin eta independentea izatea, Brusela presio politikoen aurrean men egiten duelakoan.

"Eurogunerako aurrekontu bat sortzea babesten dugu. Aurrekontuak indarrean sartu behar du NDFren irudira eratuko den funtsarekin paraleloan, estatu kideen egonkortasuna lortzeko", adierazi du Merkelek. Eurogunearen aurrekontuak Europako Batasunaren inbertsioak laguntzeko ere balioko duela ziurtatu du. Merkelek politika ekonomikoak bateratzearen garrantziaz ohartarazi du, halaber.

Europako Batasuna erreformatzeko neurriak aurkeztu nahi dituzte bi mandatariek elkarrekin, ekainaren amaieran, Europako Batasuneko estatu kideek Bruselan egingo duten hurrengo goi bileran.


Piztear dira aurtengo amarruak

Bihar 29. Magialdian murgilduko da Gasteiz, errealitaterik harago doan munduan bete-betean sartuta. Ikuskizunez gain, lan jardunaldiak izango dituzte gurera iritsitako magoek, baina sekretu profesionala mantenduko dute.

Pertsona bat balitz, gaztetasunetik heldutasunera igarotzeko bidean dagoela esango genuke. Izan ere, aurten 29. ediziora heldu da Gasteizko Magialdia. Astelehenean hasita, eta astebetez, arabarrek tentuz ibili beharko dute errealitatea eta amarrua bereizi nahi badituzte. Edonon azaldu daitekeelako magia: Gasteizko edozein kaletik ibiltzean edo lagunekin afaria egitean. 25 agertokitan loratuko da magia, 75 ikuskizun ezberdinetan.

Aurten, ordea, hausnarketarako tartea ere izango dute magoek, eta horretan magia egitea ez zaie nahikoa izango. Europa biltzar aretoan arituko dira magiaren munduari lotutako adituak, agian ahopeka, maisuen arteko trikimailuak elkarbanatuz. Tarte hori baliatuko dute ere hainbat liburuen aurkezpena egiteko.

Benetako magia izan dadin, ilusioa eta kemena jarriko dituzte magoek aurtengo gala solidarioan. Oraingoan, Nahia Garcia umearen alde egingo dute; hitz egitea eragozten dion sindrome epileptikoa du haurrak, eta magia hutsaz gain, bestelako laguntza behar du. Nork esan du ba magia ez dela existitzen?


Lehen eta Bigarren Hezkuntzako umeei zuzenduriko ipuin lehiaketa antolatu dute

Herriko ikastetxeetan dabiltzan Lehen Hezkuntzako hirugarren mailarik DBHko laugarren mailara arteko ume eta gazteei zuzenduriko ipuin lehiaketa antolatu du Abadiñoko Udalak. Abadiñotik kanpo ikasi arren herrian erroldatuta dauden umeek ere parte har dezakete lehiaketan.

Adinaren arabera, lau kategoriatan burutuko dute lehiaketa, eta kategoria bakoitzeko hiru sari emango ditu epaimahaiak. Ekainaren 16an, Txanporta kultur etxean egingo duten ekitaldian banatuko dituzte ipuin lehiaketako sariak.

Ipuinen gaia librea izango da, eta idazlanek gutxienez 100 berba izan beharko dituzte. Maiatzaren 12ra arte, Errota kultur etxean zein Udal Mediatekan aurkeztu ahalko dira lanak.

Iaz ere antolatu zuten lehiaketa hau, eta 245 ume eta gaztek parte hartu zuten lehiaketaren edizio hartan.


Garikoitz Mujika Pauera eraman dute, eta euroagindu eskaeraren berri eman diote

Garikoitz Mujika gaur eraman dute Pauera. Han, bere kontrako euroaginduaren berri eman dio epaileak, 14:00etan. Frantziako Poliziak Garikoitz Mujika Zubiarrain atxilotu zuen atzo eguerdian. Baltasar Garzon epailearen aginduz atxilotu zuten Segiko militantea. Nazioarteko atxilotze agindua zegoen bere aurka, eta egun hauetan Madrilen epaitzen ari diren Haika-Segi auziko akusatuetatik bat da. 14 urteko presondegi zigorra jaso dezake Segiko kide izateagatik.

Gaur goizean eraman behar dute Pauera Mujika, han epailearen aitzinean pasatzeko. Unai Berostegieta, Araitz Zubimendi eta Ibon Arbuluren gisan, honi ere euroaginduaren berri emanen dio epaileak, itxura guztien arabera.Garzon epailearen aginduz Ipar Euskal Herrian gertatzen den hamargarren atxiloketa da atzokoa. Azkenak Berostegieta, Zubimendi eta Arbulu izan ziren duela hiru aste. Paueko Helegite Gorteak gaur emanen du jakitera horien kontrako euroagindu eskaera onartzen duen ala ez. Aitzinekoa Jean-François Lefort izan zen. Askatasuneko kide izateagatik eskatu zuten haren aurkako euroagindua. Parisko Helegite Gorteak atzera bota zuen. Paueko Helegite Gorteak Amaia Rekarte, Haritza Galarraga eta Yves Matxikoteren kontrako euroaginduak ere ez zituen onartu iaz. Segiko kide izateagatik ukan zuten euroagindua.

Eneko Aizpuru edozein unetan estradita dezakete

Juan Mari Olano eta Eneko Aizpuru euroaginduak indarrean jarri baino lehenago atxilotu zituzten. Olano Amnistiaren Aldeko Batzordeko bozeramaile izateagatik estraditatu zuten, eta geroztik preso dago. Aizpuru Segiko kide izateagatik atxilotu zuten. Aizpuru ere egun hauetan Madrilen epaitzen ari diren auzian auzipetua da. Hamalau urteko zigorraren arriskua du.

Frantziako Justiziak Aizpururen kontrako estradizioa onartua du, eta helegite aukera guztiak agortuak dira. Gaur egun, edozein unetan atxilotu eta Espainiako Justiziaren esku utz dezakete. 2002ko apirilaren 19an atxilotu zuten, baina zenbait hilabeteren buruan aske gelditu zen, prozedura akats baten ondorioz askatzera behartuak izan zirelako. Aske zela epaitu zuten estradizioa Agengo auzitegian.Askatasunak «gogor salatu» du Garikoitz Mujikaren atxiloketa. «Frantziak jarrera kolaboratzaile horrekin de facto indar politiko abertzaleen kriminalizazioa bultzatzen du». 60 lagunek kontzentrazioa egin zuten atzo Ziburun, atxiloketa salatzeko.


Eskualdeko ordezkaritza zabala kantuan

Gipuzkoako Haur Kantari Jaialdia aurreko larunbatean amaitu zen Tolosako Leidor Antzokian. Eskualdeko ordezkaritza zabala bildu zen. Haur asko hurbildu zen, guztira 175 beren musika laguntzaileekin.

Euskal Kantuzaleen Elkartea

GIPUZKOAKO HAUR KANTARI JAIALDIA. 2007

TOLOSAKO EGITARAUA taldeak, bikoteak eta bakarlaria)

Taldeka

“PIPERMINAK II” (Billabona) -Taldea

Beldurrak ahaztuta (Kristina Solano - M-n ezten)

EGAPE 2. ZIKLOA (Urnieta) – Taldea

Hartz txikia (Pirritx eta Porrotx)

MAIALEN, IRATI ETA MAIALEN (Billabona) – Taldea

Zu (hitzak: Ioritz Galarraga eta musika: Kristina Solano)

EGAPE 1. ZIKLOA (Urnieta) – Taldea

Nik baditut zapatilak (Oskorri)

“EGAPEKO DBHKO IKASLEAK” (Urnieta) – Taldea

Ilargia (Ken 7)

“EGAPE 3.ZIKLOA” (Urnieta) - Taldea

Bertsoa dantzan (Haurrock)

“LARRAMENDI” taldea (Andoain) – Taldea

Habanera (X. Lete)

EGAPE 3. ZIKLOA (Urnieta) – Taldea

Istorio misterio (Haurrock)

“LARRAULGO IKASTOLA” (Larraul) – Taldea

Bizi ganoraz (Korrika 9)

Bikoteka

ANE ETA UXUE URRUZOLA (Billabona) – Bikotea

Besamotza (Tapia eta Leturia)

“MAMUTXO” bikotea (Billabona) – Bikotea

Hartz txikia (Pirritx eta Porrotx)

Antolatzaileak oso pozik

Hona prentsa oharrean nabarmentzen dena, "Pasa den larunbatean (hilak 31) berriz, Tolosako Leidor Aretoan genuen hitzordua, eta bertan egin beharreko Haur Kantari Jaialdiren 2. saioan parte hartu behar zuten taldeen kopurua ikusirik, ordu erdiz aurreratu behar izan genuen ekitaldia, 16:30etan hasiz. 18 talde, 4 bikote eta bakarlari bakar bat aritu ziren azken honetan, ilusioz eta kantatzeko gogoz beterik.

Jende andana bildu zen bi jaialdietara, eta giro aparta sortu zen oholtzara, kantatzea eta ondo pasatzea beste helbururik ez zuten haurrak igotzen ikustean. Izan ere, Euskal Kantuzaleen Elkarteak ibilbide luze eta oparoa duen Haur Kantari Txapelketa Jaialdi bihurtu du aurten, eta badirudi saiakerak harrera ona izan duela parte hartzaile eta batez ere irakasleen artean. Hain zuzen ere, azken hauen eskaerari jarraituz hartu zen, Txapelketari, Gipuzkoan eta aurtengoan behinik behin, Jaialdi nortasuna emateko erabakia Euskal Kantuzaleen Elkartean".


Elkarretaratzea egin dute Bilbon, Auzitegi Nagusiaren aurrean

Bateragune auziaren aurkako elkarretaratzea egin dute hainbat lagunek Bilbon, EAEko Auzitegi Nagusiaren aurrean, Eskubide guztiak guztiontzat. Auzipetuak askatu lelopean.

Bertan izan dira, besteak beste, Maribi Ugarteburu, Rufi Etxeberria, Joseba Permach, Tasio Erkizia, Karmelo Landa eta Juan Joxe Petrikorena ezker abertzaleko kideak, Iñaki Antiguedad Amaiurreko diputatua, Maritxu Goikoetxea eta Jon Salaberria Aralarreko kideak, Oskar Matute Alternatibako bozeramailea eta Ainhoa Etxaide LABeko idazkari nagusia.

Ugarteburuk esan du "Euskal Herriko gehiengo handi batek" Espainiako Auzitegi Gorenak absoluzioa ematea baino ez duela ulertuko. Arnaldo Otegi-eta libre uztea "gatazkaren konponbiderako" ona litzatekeela uste du ezker abertzaleko kideak.

Bost auzipetuak "jarduera politikoa erabat modu demokratikoan" egiteagatik zigortu zituztela salatu du, eta operazioarekin Espainiako Estatuak ezker abertzalearen apustu estrategikoa trabatu nahi izan zuela. "Ezin izan zuen".


Ahaleginari saria

Lasarte-Oriak ordezkaritza izango du Gipuzkoako selekzioan, 14 urtez azpiko kategorian zehazki. Hautatzaileak Beltzak taldeko bost jokalari sartu ditu aurredeialdian. Azaroaren 21ean entrenatuko dute lehenengoz deituak izan diren 50 jokalari horiek, Zarauzko Asti zelaian, 10:00etan.

Beltzak errugbi taldeek bikain ekin diote denboraldi berriari. Hasiera horrek ikusleak bakarrik ez, entrenatzaile eta hautatzaileak ere txunditu ditu, Gipuzkoakoa bai behintzat. 14 urtez azpiko ZRT-Beltzak taldeko bost herritar deitu ditu hautatzaileak hilaren 21ean entrenatzeko, Zarauzko Asti zelaian, goizeko hamarretan.

50 jokalariko aurredeialdia osatu du Gipuzkoak. Bertan egongo dira Unai Pelaez, Gabi Gavilan, Jokin Beloki, Mikel Ibisate eta Paola Vega herritarrak. Horiez gain, 13 urtez azpiko kategorian Aratz Iparragirre ere deitua izan da. Andoaindarra da Iparragirre eta ZRT-Betzak taldean ari da.

Beti topera entrenatzen dute gaztetxoek, baina asteon egindako saioetan nabaritzen zitzaien deialdiak eragindako ilusio berezi hori. Michelingo zelaian aritu ziren astelehenean, entrenatzaile eta gurasoak begira zituztela. Etenaldi txiki bat egin eta argazkirako prestatu ziren jokalari guztiak, azaroaren 21ean Gipuzkoarekin entrenatuko dutenak eta ez dutenak. Hori da errugbiaren esentzia: taldea dago beti norbanakoen gainetik.

Zazpigarren garaipena

Sailkapeneko beste talde guztien gainetik dago baita ere seniorren Ohorezko B mailako Babyauto Zarautz taldea. Fran Puertasek zuzendutako jokalariek zazpi partidatik zazpi irabazi dituzte; lehenengoak dira sailkapenean 33 punturekin. Ezin hobeto ekin diote sasoiari horiek ere.

Valladolideko El Salvador taldearen aurka neurtu zituzten indarrak pasa den asteburuan eta 10-45 irabazi zuten. David Vega herritarrak hasieratik ekin zion norgehiagokari, eta bigarren zatian atera ziren zelaira Ander eta Xabier Rekondo anaiak. Joan den asteburuko garaipenarekin, 28 jardunaldi daramatza segidan Babyauto Zarautzek ligan partidurik galdu gabe.

18 eta 16 urtez azpiko ZRT-Beltzak taldeek Zarauzko Asti zelaian jokatu zuten asteburuan. Bera Bera taldea izan zuten aurrean biek.

18 urtez azpikoek 5-25 galdu zuten, baina norgehiagoka osoan zehar markagailua orekatzeko borrokan aritu ziren 2. zati oso ona eginez.Borrokatua izan zen baita ere 16 urtez azpikoen partida. Atsedenaldira husnako margakailuarekin iritsi ziren, eta etxekoek lehenengo entsegua lortu arren 5-10 galdu zuten.


Bi eta hiru urteko haurrentzako ipuinak, bihar

Azaroko ipuin kontaketa saioa, bi eta hiru urteko haurrentzako prestatu du Lur Korta ipuin kontalariak. Bihar izango da saioa, 17:30ean, Manuel Lekuona Bibliotekako beheko solairuan.


Sos Deiakek WhatsApp aplikazioa erabiliko du pertsonak topatzeko

Aplikazioa beren eskuko telefonoetan jartzeko gomendioa egin die Segurtasun Sailak mendizaleei.

Eusko Jaurlaritzako Segurtasun Sailaren menpe dauden SOS Deiak Larrialdiak Koordinatzeko Zentroek aurrerantzean WhatsApp aplikazioa erabiliko dute galduta edo arrisku-egoeran dauden pertsonak aurkitzeko.

Sistema berria asteburuan Urduña aldean (Bizkaia) egindako erreskate batean arrakastaz probatu zuten.

Lehenik eta behin, galduta edo arrisku-egoeran dagoen pertsonak 112 telefono zenbakira deitu beharko du bertan deia erregistratuta gera dadin.

Hortik aurrera, betiere 3G estaldura egonez gero, SOS Deiak Koordinazio Zentroetako operadoreek telefono-zenbaki bat emango diote laguntza eskatu duenari bere kontaktu-agendan gehitu dezan WhatsApp bidezko elkarrizketa izateko. Sistema horren bidez harremanetan jarri ondoren, egoera larrian dagoen pertsonari bere telefonoaren GPSa aktibatzeko eskatuko zaio eta horrek ahalbidetuko du non dagoen jakitea, gutxi gorabehera, hamar metroko errore-tartearekin. Frogatuta geratu da geolokalizazio-sistema koordenatuak ahoz esatea baino seguruagoa dela, eta baita azkarragoa eta errazagoa ere. Prozesuaren hirugarren eta azken urratsa kokalekua bidaltzea da.

Aplikazio horrek eskaintzen dituen abantaila handiak ikusita, smartphone-an txertatzeko eta, mendira joan baino lehen, horrekin praktikatzeko gomendatu diete mendizaleei, tentsio eta urduritasun-egoeretan gerta daitezkeen arazoak ez izateko.

Bestalde, WhatsApp aplikazioaren gaineko zurrumurruetako bat egia bihurtu da, eta Androiden erabiltzaileek ordaindu egin beharko dute Whatsapp izateko.


‘Euskal kulturan Zumaian’ hitzaldia emango du Xabier Azkuek

Euskara, bestela ez gara hitzaldi zikloko hirugarren saioa izango da gaurkoa (18:30ean, Alondegian). Oraingoan, Zumaiari lotutako gaia aurkeztuko du Xabier Azkue Ibarbia euskara teknikariak. Herriko talde eta elkarteek kultura nola sortzen duten eta nola antolatzen diren aztertu du, batik bat euskararen ikuspegitik. Horrela azaldu du berak azterketaren muina: “Euskara bultzatzeko orduan hainbat arlo bereizten ditugu (familia, kirola, aisialdia, lan mundua…) eta horietako bat da kultura ere. Hala ere, euskara bera bezalaxe, beste arlo guztietan dagoen kontu bat da, zeharka guztiarekin lotzeko modukoa. Askotan joera daukagu kultura batez ere programazioarekin eta kontsumoarekin lotzeko, eta ez gara ohartzen sorkuntzan eta antolakuntzan hartzen ditugun erabakiekin kultura lantzen ari garela. Udalak berak antolatutako kultura dago alde batetik (emanaldiak, erakusketak, ikastaroak…), banakako sortzaileek egiten dutena bestetik, eta bukatzeko, taldeen bitartez jasotzen duguna. Azken hori aztertu dut bereziki azken hilabeteotan, eta euskarari dagokionez nola ikusi dudan aurkeztu nahi dizuet”.


Larunbat arratsaldean Letxunborro hiribidea itxiko dute, bi orduz

Etzi txirrindularitza proba bat egingo dute Letxunborro hiribidean, Ospitaleko eta Ibis hoteleko biribilguneen artean. Horren ondorioz, trafikoa etengo dute tarte horretan, 16:00etatik 18:00etara. Udaletik esan dute behar bezala seinalizatuko dutela eta udaltzainek trafikoa desbideratzen ariko direla; Errotako bidetik bidaliko dituzte ibilgailuak.

Proba bukatzerakoan irekiko dute berriro Letxunborro hiribide osoa.


Gaurtik aurrera Asun Olaetxea izanen da Kontuen Ganberako presidente

Nafarroako Parlamentuan kargu hartuko du Olaetxeak eguerdian. Helio Robleda izan da azken agintaldian Kontuen Ganberako presidentea.

Nafarroako Parlamentuan eginen dute 12:30ean Kontuen Ganberako presidente berriaren kargu-hartze ekitaldia. Asun Olaetxea izanen da gaurtik aurrera lehendakari Kontuen Ganberan. Helio Robleda izan da azken agintaldian postu horretan. Geroa Bai, EH Bildu, Podemos, PSN eta Izquierda-Ezkerrako babesarekin izendatuko dute Olaetxea karguan.


Iluminatuez

Urte hasieran Mavis! ikustera joan ginen, Dock Of The Bay musika dokumentalen zikloaren barruan. Mavis Staples The Staples Singers gospel taldeko abeslariaren bizitza kontatzen du filmak, artxiboko irudi bikainak eta bere kontakizunak tartekatuz.

Sister Rosetta Tharpek nola, Staplestarrek ere erlijioa izan zuten oinarri hasieratik. Aipatzekoa da, halere, 1950eko eta 1960ko hamarkadetako giza eskubideen mugimenduak nola uztartu zituzten euren kantuetan. Beltzen borroka eta askatasun egarriak Long Walk to D.C. kantuan jaso zituzten, eta sexua hizpide izan zuten Let's Do It Again-en doinuen erritmoan. Horrela lortu zuten AEBtako talde espiritualen artean eragin handienetako bat bilakatzea, gazteenen arreta bereganatu eta garai baten bozgorailu bihurtzea.

Mavis Staplek diskoa iragarri du asteon. Besteak beste, tUnE yArDs-ek eta Nick Cavek konposaturiko abestiak bildu ditu. Eta gogoratu dut nola Caveri ere, beranduago izan arren, erlijioak bizitza hartu ziola. Gairik ilunenak jorratzetik (biolentzia, heriotza, Bibliako pasarte zitalenak eta imajinario gotiko guztia) kutsu erlijiosodun hitzak abestera pasatu zela. Berak esana da, jainko zehatz baten sinistu ez arren, sentitzen duela bere kantuetan elementu gorenago batek behar duela egon, hitzez azaldu ezin duena.

Beste batzuk askoz gogorrago jo izan ditu. Cat Stevens islamera aldatu zenetik, Yusuf Islam da; Bob Dylan, judu jaio arren, aita santuari abesten ikusi genuen; eta John Coltrane, Wanda Jackson, Alice Cooper, Little Richard ere, rocka gurtzetik jainkoa gurtzera pasatu ziren. Gehienek heroinaren menpekotasuna izan eta gero besarkatu dute jainkoa. Finean, musika edo bizitza ulertzeko moduak bilatzean datza dena. Baina ,oraingoz, musika nahiko transzendentala da, niretzat, beste inori merituak aitortzen hasteko.


Zabaldu, itxi, eman… ikasi

Euskara Plus egitasmoan parte hartzen ari direnak euskararen oinarrizko ezagutza jasotzen ari dira, lan munduari begirako oinarrizko prestakuntza izatearekin batera

Hogei ordurekin asko jasotzen dugu; urtebete izanez gero, euskararen %80 edo %90 hartuko genuke”. Mohammed El-Ghzauiren hitzak dira; Euskara Plus egitasmoko ikastaro bateko parte hartzailea, hain justu. Ikastaro horren azken-aurreko saioa bukatu berria da. Tolosaldeko Lanbide Heziketa Institutuan 20 orduko ikastaroa egin dute, industria arlokoa, euskara ikastearekin batera hainbat makinaren elementu eta funtzionamenduak ikasiz.

Banaiz Bagara elkarteak bultzatutako egitasmoa da Euskara Plus. Elkarteko prestakuntza arduradun eta industria arloko ikastaroko irakasle David Fernandezek dioenez, ikuspegi komunikatiboa lantzen dute ikastaroan: “Ez da berdina hartu hitza errepikatzea arbelaren edo liburu baten aurrean, edo norbaiti bere aurrean dagoen erreminta har dezala esatea”. Modu horretan hizkuntza askoz hobeto barneratzen dela dio: “Ez da egoera abstraktu batean ikastea: egoera erreal bat da. Ez da idatzizkoa, baizik ahozkoa, bere aurrean gertatzen ari dena. Hori da gakoa”.

Ikastaroaren azken-aurreko saioan, besteak beste, motor pneumatiko bat muntatzen ari dira ikasleak, bi taldetan banatuta. Esfortzu handiz, lan hori egitea berria baita haientzat, elkarri aginduak ematen saiatzen eta aritzen dira euskaraz. “Helburu bikoitza da”, azaldu du Fernandezek. “Batetik, lan hori egitea, laneko konpetentziak hartzea; bestetik, hizkuntza erabiltzea”.

Hurrengo ariketa erreminten gelara joatea da, eta aurreko saio batean egin dutena errepasatzea. Binaka elkartzen dira, eta batak besteari agindu errazak ematen dizkio: “Zabaldu kaxoia… Hartu allen giltza… Garbitu allen giltza… Sartu allen giltza… Itxi kaxoia…”. Ondoren, tornura doaz, eta makinaren oinarrizko erabilera errepasatzen dute.

Ulermen intuitiboa

“Erraza da pentsatzea nola ikasiko ote duten horrela euskara, egin beharreko lan horri buruz ez badakite ezer eta euskaraz ere ez badakite ezer. Gaztelaniaz justu-justu dakite…”, esan du Fernandezek. “Baina kontua da egiten eta gauzak sortzen ikasten dugula. Tornuan bagaude eta batak besteari esaten badio pieza sartzeko platerean, eta plateraren aurrean bagaude eta pieza aurrean badago, ulermen intuitiboa erabiltzen dugu. Behin eginda, barneratu egiten dugu eduki hori. Liburu batekin hori abstraktuagoa da. Erabilera errealak barneratzeko aukera gehiago ematen du”.

“Oso ondo dago ikastaroa; asko ikasten ari gara”, esan du ikasleetako batek, Yusef Raimik. El-Ghzauik gaineratu du: “Etxean gaudenean, euskaraz hitzak ateratzen zaizkit. Orain, gutxienez, badakigu zer esan nahi duen euskarak eta euskal kulturak. Lehen ez genekien ezer. Gauza asko jaso ditugu”. Izan ere, ikastaroaren hasieran kontzientziazio saioa egiten dute euskarari buruz, haren egoera eta historia jakiteko, eta baita hizkuntza jokabideei buruz hausnartu ere. “Horrekin garrantzia ematen zaio euskara ikasteari gure testuinguruan, bai lanerako eta bai arlo pertsonalean”, dio Fernandezek.

Lan mundua euskaldundu nahi bada, etorkinak aintzat hartu behar direla esan du Banaiz Bagarako elkarteko kideak: “Hori da enpresei zabaldu nahi diegun mezua, etorkinei ere aukera eman behar zaiela lan mundu euskaldunean integratzeko, horrela euskara ikasten jarraitu dezaten. Bestela oso zaila da”.


Udal merkatu plaza Gabon giroan murgilduko da datorren zapatuan

Merkatu barruan zein kanpoan, 30 saltoki inguru aurkituko dituzte bisitariek 09:00etatik 15:00etara bitartean. Umeek gaileta ekologikoak egin ahalko dituzteBosgarren urtez jarraian, bertoko produktuen Gabonetako azoka hartuko du Bermeoko udal merkatu plazak zapatuan. Hala, bertaratutakoek baserri eta itsasoko bertoko produktuak dastatzeko eta erosteko aukera edukiko dute .Gabonetako azoka bereziagaz, alde batetik, Bermeoko azoka sustatu gura dute, eta adin guztietako pertsonak erakarri gura dituzte. Beste alde batetik, sasoiko produktuak kontsumitzeak duen garrantzia nabarmendu gura dutela diote.09:00etatik 15:00etara, 30 saltoki inguru aurkitu ahalko dira merkatu barruan zein kanpoan. Izan ere, azoka berezietan egunero merkatuan egoten ez diren beste ekoizle batzuek ere parte hartzen dute.Horietan guztietan, hala ere, «lehen mailako» produktuak eskuratu ahalko dituzte herritarrek: arrain freskoa, arrain kontserbak, barazkiak, frutak, haragia, gazta, arrautzak, txakolina, gozoak, loreak, patea… Era berean, taloa eta txorizoa eskainiko duen salmahai bat ere egongo dela azaldu dute.Olentzeroren bisitaUmeak ere udal azokara erakarri gura dituzte; horregatik, tailerrak antolatu dituzte, 12:00etatik 14:30era. Aurten, forma ezberdinetako Gabonetako gaileta ekologikoak egiteko aukera edukiko dute, Ortutik Ahora elkartearen laguntzagaz. Eta, zelan ez, Olentzerok ez du hutsik egingo, eta azoka bisitatuko du. Hortaz, umeen eskutitzak jasoko ditu ikazkinak.11:00etatik 12:30era, bestalde, Musika Eskolako haize taldeak, koruak eta Erroxape Emakumeen Elkarteko abesbatzak bere abestiekin «giro oso polita» sortuko dutela esan dute.


Berri Txarrak-en Kobetamendiko saioa, miran

MUSIKA. Agur birako kontzertu guztietarako sarrerak ordu gutxian saldu ostean, Berri Txarrak-ek Bilboko Kobetamendin emango du kontzertua, uztailaren 14an. Hala jakinarazi zuen taldeak igandean, prentsa ohar bidez. «Ezohiko saioa» izango dela ere aurreratu zuen: Ikusi Arte Tour biran eskaintzen ari direnetik «ezberdina». Astelehen eguerdian puntuan jarri zituzten saio horretarako sarrerak, Tickets.berritxarrak.net webgunean, 30 euroan, eta lehen zortzi orduetan 10.000 saldu zituzten. Ostiral eguerditik aurrera, sarrerok 35 euroan salduko dituzte. Autobusak antolatu dituzte dagoeneko kontzertura joateko: Arabatik, Gasteizen; Bizkaitik, Durangon eta Gernikan; Gipuzkoatik, Arrasaten, Azpeitian, Beasainen, Donostian, Eibarren, Errenterian, Irunen, Tolosan eta Zarautzen; Lapurditik, Baionan eta Hendaian; Nafarroatik, Altsasun, Elizondon, Iruñean, Lekunberrin, Lizarran, Tafallan eta Tuteran.


Udagoien polita

Goiena, 2011.06.24

Udal berrien osaketak ez du aparteko

katramilarik sortu eta, oro har, argazki instituzionala bat dator hauteskundeen

emaitzarekin. Sanoa da hori.

Oraintxe Aldundiak daude labean eta hemen ere

zentzuzko emaitzak espero daitezke. Araban Ezker Batuak hautatuko du PP edo

EAJ, eta Nafarroan PSNk hobetsi du morroi izatea buruzagi baino. Beretzat

izango du kaltea.

EAEn gerta daiteke Aldundi bakoitza hiru

alderdi ezberdinek gobernatzea eta Jaurlaritza laugarren batek. Honenbestez,

lau erakundeak elkartzean nolabait martxan legoke alderdien mahai famatua.

Urrats hauek ondo gauzatuta, ezker abertzalean

politikak beteko du lan-esparru osoa, politika instituzionala ardatz duela.

Gero eta nabarmenago dira borroka armatua eta kale borroka iraganeko kontuak. Are

gehiago Arnaldo balego libre Sortu legeztatuaren gidari.

Udako oporren bueltan espero dut han-hemenka

maiz ikusiko ditugula normalizaziorako urratsak, elkarbizitzarako keinuak eta

aurrerapauso esanguratsuak. Ez da dena jai izango eta agertuko dira trabak edo

probokazioak. Baina heldutasuna somatzen dut, baikortasun heldua. Udaberri

itxurarekin aurreikusten dut udagoiena.


Euskararen nazioarteko egunaren harira egindako erreportajea


Legearen barruan jokatu beharra daukala erantzun dio Federazioak ESAITi

Euskadiko Futbol Federazioak legea bete beharra daukala esan dio ESAITi, eta hori ulertu beharra dagoela. ESAITek atzo azaldu zuen Gabonetan Euskal Selekzioak urtero jokatzen duen lagun arteko partida ez duela babestuko aurten, Federazioak ez diolako elkarlanerako deiari erantzun, eta ez dituelako konpromisoak bete.

Federaziokoek prentsaurrekoa eman dute gaur, hilaren 27an San Mamesen Euskadiko selekzioak Serbiakoaren (Javier Clementek entrenatzen du) kontra jokatuko duen partida aurkezteko. ESAITek ofizialtasunaren alde lan egiten duela esan dute prentsaurrekoan, baina horren alde lan egiten duten talde gehiago ere badirela azaldu dute, inorek izenik esan gabe, baina itxuraz, Euskal Kirol Federazioen Batasunari erreferentzia eginez.

Ezer esan gabe ere aldarrikapenak egin daitezkeela gaineratu dute, nazioarteko partidak jokatuz. Horixe da beraiek egiteko prest daudena, legearen barruan jokatu, eta nazioarteko partidak jokatu, egunen batean legeak aldatzen badira, ofizialtasuna lortu ahal izateko ibilbide bat edukitzeko.

Beraz, ESAITen babesik gabe ere San Mames betetzea espero dutela esan dute, eta pankarta ere "norbaitek" aterako duela.


Amute desfilean garaile

Desfileko sarituak, sari banaketan

Amuteko Auzolagunak konpartsa izan da aurtengo Hondarribiko desfileko irabazle nagusia, bi sari nagusi lortu baititu, karroza zein konpartsa onenarena. Frantziako iraultza irudikatzen zuen konpartsa osatu zuten amutearrek, erregeari burua mozten zion gillotina eta guzti (ikusi Xabi Jb-k egindako bideoa).

Konpartsetan Pilar Peña dantza eskolarentzat izan da bigarren saria eta hirugarrena La 3 konpartsarentzat. Karrozetan, bigarren geratu dira La 3ekoak eta hirugarren Carlos Zapirain dantza akademia.

A taldean lehen saria Arantxa Izagirrek irabazi du, B taldean Jon Puentek eta C taldean Alaitz taldeak.

Erakuslehioen lehiaketari dagokionez, hamazazpi dendek hartu dute parte eta, epaimahaiaren ustez, Zuloaga kaleko Mara osagarrien saltokiak mozorrotu du hoberen erakuslehioa. Bernat Etxepareko Route 33 bigarren geratu da eta Santiago kaleko Panaderia Garmendi hirugarren.


Ikasturte amaierako ekitaldia+ afaria

Pasa dan barikuan, bagilaren 19an ikasturte amaierako ekitaldia egin gendun Zamudioko dorretxean. Dorretxea leporaino bete zan eta gorri kolorea zan nagusi jendearen artean. Kamiseta barriak atara doguz taldekideen artean banatuteko eta egun horretan estrenatu genduzan. Ekitaldian danerik egon zan: bikoteak, taldeak, umetxuak, nagusiak, … Danak ikasturtean zehar ikasikoa erakusteko prest. PRIMERAN URTEN ZAN!! Eta ekitaldia borobiltzeko, irakasleen laguntzaz, Euskal jairako prestatu dogun kanta abestu gendun danok batera. Publikoa be animatu zan, ESKERRIK ASKO DANORI!!! Ekitaldi ostean, poteotxua egin gendun herriko tabernetatik eta gero afaria. Afalostean hainbat kanta kantatu genduzan giro ederrean, “OT” eta guzti! Baia lasai, hau beroketa baino ez da datorren zapaturako! KONTUZ ZAMUDIO! BERTOKOKOAK PREST GAGOZ ETA!


Fagorren marken salmentarekin lotu du Madrilek Frantzian jaso dezakeen zor bat

Espainiako Gobernuak Fagor Etxetresnei utzitako diruaren zati bat jaso nahi du, eta erabaki hori Nanterreko auzitegiaren esku dago. Fagor Etxetresna txikien eta zerbitzu teknikoen atalean sor daitezkeen bi enpresa diruz laguntzeko prest legoke Mondragon.


‘Goazen gabiriar danok’ liburuaren aurkezpena

Goazen gabiriar danok liburua eta ikus-entzunezkoa aurkeztu dituzte gaur Gabirian. Liburu hau Aimar Maiz Goierriko Hitzako kazetariak idatzi du eta dokumentala Gattiken enpresak egin du. Liburua 1936ko gerrari buruzkoa da eta ekitaldian gerran ibili ziren herritarrak omendu dituzte. Oroigarri bana oparitu diete guduan ibilitakoen ondorengoei edo senitartekoei.

Hasteko, liburua eta dokumentala aurkeztu dituzte. Mahaian Maiz, Gattikeneko Alex Areizaga eta Oier Oiarbide alkatea eseri dira. Oiarbidek Maizek “lan eskerga” egin duela esan du. Liburua “elegantea” dela gehitu du.

Maizek lan hau egitearen arrazoiak azaldu ditu. “Gerran Gabiria zerbait izan zen eta gabiriarrek zerbait egin zuten. Herritar haien oroimena berreskuratu dugu: zein ziren, zer egin zuten, zergatik joan ziren gerrara, herria nola gelditu zen, nor jipoitu eta zigortu zuten… 1936ko uztailetik irailera frontea Gabirian egon zen. Errepublikarrek hemen antolatu zuten defentsa lerroa. Milizianoak etorri ziren eta bertako abertzaleek gidatuta borrokatu zuten”.

Ondoren, 110-115 gabiriarrek (gehienak gazteak) herritik alde egin behar izan zuten. Kontuan izan behar da garai hartan Gabiriak 800-900 biztanle zituela. Alde egin zuten gehienak gudari ibili ziren. Amaiur bataloi ospetsuaren sustraietako bat Gabiria da. Izan ere, 48 gabiriar Amaiurren aritu ziren. 80-90 gabiriar borrokatu ziren gudan. 14 gudan hil ziren, lau preso hartu ondoren eta bi gerraren ondorioz (batak istripua izan zuen Ormaiztegiko zubia berreraikitzen ari zela eta bestea anarkistek afusilatu zuten Bartzelonan).

Maizek oroitu beharra dagoela esan zuen. “Errespetuagatik. Nonbaitetik gatozelako. Gure aurrekoek zer eta nola egin zuten jakitea komeni zaigulako”.

Liburuak 400 orrialde ditu eta dokumentala ordu beteko iraupena. Maizek lehenago ere gabiriarrek gerra garaian egin zutena ohoratzeko lanak egin direla gogoratu du: herriko bi elkarteetan dauden koadroak, Ardantzako oroigarria, Amaiur batailoikoen kamisetak, Makilari aldizkariko elkarrizketak eta artikuluak, Mikel Aizpuruk egindako lanak… Orain ere lanak egiten ari direla aipatu du. Desagertutako gudarien gorpuzkiak aurkitu eta herriratzeko ekimena, adibidez.

Liburua eta dokumentala 1936ko gerraren inguruan gehiago egin zitekeela uste zutelako egin dituzte. “Bazegoelako gaia, batetik; merezi zutelako, bestetik. Herria bitan hautsi zen 1936an, baina batasun harrigarriz, kemen miragarriz eta konpromiso neurrigabez erantzun zioten gabiriarrek trantze historikoari eta eraso faxistari. Euskal Herrian zehar ere, Gabiriako erantzun hori erreferentetzat hartu izan da. Adibidez, Amaiur batailoikoen argazkia, jada mitiko bihurtu dena”.

Gaur aurkeztu den lana 2014an hasi zuten. “Gaiarekiko gure irrika eta jakin-mina, aspaldikoagoa da. Bizitza erdia daramagu materiala biltzen. Memoria historikoa artean zen zen ere ez genekienetik. Aranburura joan eta Antonio eta Bixenta elkarrizketatu genituen Aitor Azpiazuk eta biok, duela 20 bat urte, lehen aldiz”. Hiru gudari elkarrizketatu zituzten: Aranburuko Antonio, Urrutiko Santi eta Etxetxoko Genaro.

Bere hitzaldia amaitzeko, Maizek udalari, aldundiari, Gogora institutuari, herritarrei, errekreazio historikoan parte hartu zutenei, etxekoei, lagundu dioten guztiei eta informanteei eskerrak eman dizkie. Bereziki, azken hauei. “Mina partekatu duzue, baina zauriak sendatzeko ezinbestekoa da hori. Eta, batez ere, gizalege irakaspena, gizatasun erraldoia eta lehenengo lerroan herri hau jartzeko sena partekatu dituzue. Gerra zital hura piztu eta mantendu zutenei lezio bikaina emanez, 84 urte geroago ere”.

Areizagak dokumentalaz hitz egin du. Bertan, gerra aurreko egoera, borrokatzera zerk bultzatu zituen, fronteko istorioak, herrian gelditu zirenen sufrimendua… jaso dituzte. “Dokumentala liburuaren osagarria da. Aimarrek sekulako lana egin du”, aipatu du.

Ondoren, Joseba Dieguez bizkaitarrak mendian aurkitutako metalezko plater bat udalari eman dio. Plater hau Urduñako San Pedro mendian aurkitu zuen eta Pedro Markina gudari gabiriarrarena zen. Alkateak eskerrak eman zizkion eta ohorezko toki batean jarriko dutela esan zuen.

Bukatzeko, gudarien ondorengoei oroigarriak eman zizkieten eta liburua salgai jarri zuten. Bertaratutako askok eta askok egileari eskaintza idazteko eskatu zioten.


Gutxienez bi pertsona hil dira Bostongo maratoian, bi bonbak eztanda eginda

Bertako hedabideek eta lekukoek zauritu ugariren berri eman dute; Poliziaren arbera, 23 dira zaurituak

Bi lehergailuk eztanda egin zuten atzo Bostongo maratoia hasi eta hiru ordu ingurura, helmugako marratik gertu. Lekukoen arabera, minutu gutxiren aldearekin gertatu ziren bi leherketak, 15:00ak aldera —iluntzeko bederatziak, Euskal Herrian—. Bertako hedabideek leherketaren osteko lehen minutuetan argitaratu zutenez, lekukoek hainbat pertsona ikusi zituzten zaurituta, haietako batzuk larriki. BBC kateak elkarrizketatutako korrikalari baten arabera, askok gorputzeko atalak galdu zituzten. Bostongo Poliziaren lehen datuen arabera, gutxienez bi dira hildakoak, eta 23, zaurituak. The Boston Globe egunkariaren arabera, ordea, 64 ziren zaurituak gaueko hamaiketan.

Associated Press-en arabera, segurtasun indarrek beste bi lehergailu topatu zituzten ibilbideko beste bi gunetan, eta haiek indargabetzeari ekin zioten. Poliziak hirugarren leherketa baten berri eman du, baina ez du zehaztu beste biekin lotuta dagoen.

Bostonen bertan, metroko linea batzuk geldiarazi eta hainbat eraikin publiko hustu zituzten, baita zubi nagusiak itxi ere. New Yorkeko Poliziak ere alarmak piztu zituen, eta gune garrantzitsuetako zaintza indartu; besteak beste, hoteletan. Barack Obama AEBetako presidentea ere jarri zuten jakinaren gainean, eta hark gobernuko baliabideak jarri zituen Bostongo Poliziaren esku.

Munduko bost maratoi jendetsuenetako bat da Bostongoa: New York, Chicago, Berlin eta Londreskoekin alderatzen dute antolatzaileek. Urtero 550.000 ikusle inguru izaten ditu.


Zuzenbide Piriniarraren II. Jardunaldia Azpeitian egingo dute martxoaren 29an eta 30ean

Nabarralde fundazioak eta Azpeitiko Udalak antolatu dituzte jardunaldiak, eta Basazabal jauregian izango dira saioak. Hilaren 30eko jardunaldirako beharrezkoa da izena ematea, eta www.nabarralde.eus atarian dago horretarako aukera. Hitzaldiak eta mahai-inguruak egin eta eztabaidarako tarteak zabalduko dituzte, eta euskara eta parte-hartze politikoa izango dira gai nagusiak.

Zuzenbide Piriniarra II. Jardunaldia izango da martxoaren 29an eta 30ean, Azpeitian. Kontzeptua, datuak eta zuzenbide piriniarra inguratzen zuen errealitatea ezagutzeko eta gaian sakontzeko antolatu dute jardunaldia Nabarralde fundazioak eta Azpeitiko Udalak, eta Basazabal jauregian izango dira saioak. Hilaren 30eko jardunaldirako beharrezkoa da izena ematea, eta www.nabarralde.eus atarian dago horretarako aukera. Izen emate arrunta hamar euro ordaindu beharko da, eta bazkaritarako txartelduna, 25 euro.

Jatorria eta sustraiak kontutan hartuta, gaur egungo gizartean zuzenbide piriniar hark duen eragina izango dute hizketagai martxoko bi egun horietan. Hitzaldiez gain, mahai-inguru eta eztabaidarako tartea ere izango da, eta euskara eta parte-hartze politikoa izango dira gai nagusiak. Nabarraldek jakinarazi duenez, jardunaldiekin Zuzenbide Piriniarraren existentzia bermatuta bizirauten al duen frogatu nahi dute: "Frogatu nahi dugu gaur egun jarraipenik ba ote duen, bere formetako edo adierazpideetako batzuk berreskuratzeko modurik ba al dagoen eta piriniar herrietako kultura berezi horrek etorkizunera begiratzeko tresnak eskaintzerik ba ote duen; hau da, lanari, gizarte antolakuntzari, pentsamendu politikoari kultura proiekzioari edo bestelako aukerei dagokienez".

Zuzenbide Piriniarraren lehen jardunaldia 2016ko maiatzean egin zuten Agurainen (Araba), eta ezagutza, informazioa, erreferentziak eta interpretazioak biltzeko eta bateratzeko saioa izan zen orduko hura.

Hona hemen Zuzenbide Piriniarraren II. Jardunaldietako egitaraua:

Martxoak 29, ostirala.

19:00. Eneko Etxeberria Azpeitiko alkateak eta Tasio Agerre Nabarraldeko lehendakariak egingo dute inaugurazio ekitaldia.

19:30-21:00. Inaugurazio saioa, J.L. Orella Unzuek eta Jaume Renyerrek eskainiko dute. Moderatzailea Luis Maria Martinez Garate izango da.

Martxoak 30, zapatua.

09:00-09:30. Akreditazioen banaketa.

09:30-10:00. Amaia Nausiak Euskal emakumeak historian eta Zuzenbide Piriniarrean hitzaldia eskainiko du.

10:00-11:30. Asisko Urmenetak foruei buruzko solasaldia eskainiko du.

10:30-11:00. Derecho Pirenaico en la memoria carlista hitzaldia eskainiko du Fernando Sanchez Aranazek.

11:00-11:30. Atsedena.

11:30-12:00. Mikel Letamizek Kooperatibak, pentsamoldea, antolakuntza... hitzaldia eskainiko du.

12:00-12:30. Peio Monteanok Euskara en la historia solasaldia eskainiko du.

12:30-14:00. Euskara, ahozko hizkuntza eta zuzenbide idatzia mahai-ingurua izango da.

16:00-16:30. Gaztetxeen inguruko hitzaldia emango du Hodei Mendinuetak.

16:30-17:00. Batzarreko, auzoko eta herriko erabakietan parte hartzearen tradizioa izenburupean hitzaldia eskainiko du Izaro Gorostidik.

17:00-17:30. Komunikazioak.

17:30-19:00. Herriaren erabakimena eta parte-hartzea: batzarrak, gaztetxeak, emakumeak, elkarte sozialak eta kultur elkarteak, ikastolak, instituzioak... mahai-ingurua.

19:00-19:15. Ondorioak eta itxiera.


Hesian, Nebrashka eta Txapito Guzman Ibarrako Langostinoak Iurretako jaietako kartelburu

San Migel jaiak musika eskaintza zabalagaz datoz Iurretara. Urteetako bideari eutsiz, askotariko doinuekin gozatzeko jaigune bihurtuko dira Aita San Migel plaza eta Askondo.

Aurten, Hesian talde nafarra etorriko da Iurretara. Urriaren 5erako antolatu duten kontzertuan kartelburu izango da iaz zazpigarren diskoa kaleratu zuen taldea. Egun horretan, Oxabi taldea ere igoko da oholtzara. Goizaldera arteko ondorengo orduak Dj Bullek girotuko ditu, Aita San Migel plazan. Aldi berean, Askondon, Los Otros taldeak 70eko eta 80ko hamarkadetako musika ekarriko du gogora. Bezperan, urriaren 4an, Nebrashka, Dube eta Txapito Guzman eta Ibarrako Langostinuek taldeek kontzertua eskainiko dute.

San Migel egunak, bestalde, erromeria doinuak ekarriko ditu Iurretara. Irailaren 28an, Luhartz taldeak girotuko du Aita San Migel plaza. Ondoren, Dj Ainhoa jardungo da musika ipintzen. Askondon, Rocio Durcali gorazarre egingo diote. San Migel egunean, Errebal taldeak alaituko du plazako giroa.

Bertso jaialdia

Bertsozaleek urteroko zita izaten dute Iurretan, eta aurten ere egongo da saioa. Amets Arzallus, Maialen Lujanbio, Igor Elortza, Onintza Enbeita, Unai Iturriaga eta Txaber Altube ariuko dira bertsotan, frontoian. Maite Berriozabal izango dute gai jartzaile.


Zumeta handia, Menchu Galen

Gaur aurkeztu dute erakusketa.

Menchu Gal aretoa beste historia laburreko egitasmo handiena biribiltzear da. Gaur taldeari zabaldu zion tartearen azken erakusketa zabalduko dute bihar bertan (ostirala, hilak 15), Jose Luis Zumetaren lanekin, Revisitando a Zumeta izenburupean. Urriaren 16ra arte egongo da zabalik, honako ordutegiarekin:

Asteazken, ostegun, ostiral eta larunbatetan, 18:00etatik 21:00etara.

Igande eta jaiegunetan, 11:30etik 13:30era.

Orotara, Zumetaren 26 koadro eta sortzailearen hainbat agiri, kartel eta eskuorri —azken horiek sei beira-arasatan— ikus daitezke mostran. Gainera, koadroetan, Usurbilen jaio zen artistaren sorkuntza aro ezberdinak antzeman ahal izango dira. Lan horiek artistaren tailerretik —familiak utzitakoak—, eta Bilboko Arte Ederretako Museotik ekarritakoak dira. Baina badira bi Marisol Bastidak utzitakoak direnak, Mikel Laboaren bikotekide izandakoak alegia. Gainontzeko materiala Elkar Fundazioak eta Antton Elizegi argazkilariak utzitakoa da.

Gaur aurkeztu dute erakusketa Menchu Galen bertan Juncal Eizagirre udaleko Kultura ordezkariak, Maria Jose Aranzasti erakusketaren komisarioak, eta Uxue Zumeta artistaren alabak. Eizagirrek esan duenez, Menchu Galen historia laburrean (2010ean hasi zen martxan) Gaur taldeari eskainitako tokia “izen handiei” tokia ematea izan da, “azken mende erdian euskal artearen izenik garrantzitsuenetakoak bildu ditugu”.


Buruhandiak egitea ez da batere zaila

Globo batekin hasten da dena. Hori da gero buruhandi bezala ikusiko dugun eskulanaren abiapuntua. Gero puxika tapatzen joan behar da egunkari paperarekin, kapak eta kapak eginez, nahi den tamaina eman arte. Ondoren, piezak itsatsi, zuloak egin, margotu, dekoratu eta kitto.

Abuztuan hasi ziren Kabian buruhandiak egiteko tailerra ematen. Hamarnaka haur dabiltza, eta gurasoen laguntzarekin, zazpi buruhandi dituzte martxan. Hasieran sei egitekoak ziren, baina Itziar Bandres arduradunak azaldu duenez, espero baino jende gehiago animatu eta bat gehiago egitea erabaki dute.

Buruhandiak euskal mitologiako pertsonaietan oinarrituta daude: Amalur, Akerbeltz, Galtzagorri, Tartalo, Mari, Mari Domingi, Basajaun eta sorgina. Guztiak ongi osatutakoan, asmoa kalejira bat egitea da, herrian barrena. Hala ere, Bandresek adierazi du aurrerago zehaztuko dutela noiz izango den.

Eta kalejiraren ondoren zer gertatuko da buruhandiekin? Bost buruhandi herriko auzo elkarteen artean banatuko dituzte. Pontikakoari bereziki eskerrak eman dizkiote, ekimenean laguntzeagatik. Geratzen diren beste bi buruhandiak, berriz, parte hartu duten haurren artean zozkatuko dituzte.

Oriotik Errenteria-Oreretara

Bandresek badu eskarmentua halako lanak egiten. Duela sei urte ere, Orion, Balearen Egunaren harira, itsasoan oinarritutako buruhandiak egin zituzten. Kabian ere halako zerbait egin nahian Bandresekin harremanetan jarri ziren, eta ekimenak interes handia piztu du hasieratik. Hala, lehenengo bilera egin zuten, eta taldetxo bat eratu. Orain astean hiru egunetan elkartzen dira Kabian buruhandiak egiteko. Norbaitek interesa badu kabia[a bildua]errenteria.net helbidera idatzita lor dezake informazioa.

Atrezzista

Bandres Arte Ederrak ikasitakoa da. Zinean lan egin izan du atrezzista bezala, eta duela hamabi urte, Bainet ekoiztetxetik deitu zioten Karlos Argiñanoren telebista saiorako. Ziur batek baino gehiagok ikusi dituela berak egindako dekoratu bereziak.


Etengabeko pedalkadak

Lazkaoko txirrindularitza probak 75 urte bete ditu aurten. Lasterketaren antolatzaileek botako dute San Prudentzio jaien hasierako txupinazoa

Zazpi hamarkada eta erdi, milaka parte hartzaile eta beste horrenbeste kilometro. Bide luzea egin du Lazkaoko txirrindulari probak (Gipuzkoa); 75 urte bete ditu aurten. San Prudentzio jaietako ezinbesteko ikuskizuna da Euskaldun Txapelketako proba. Elite mailako eta 23 urtez azpiko txirrindulariek hartzen dute parte, eta apirilaren 30ean egingo dute proba.

Pedalkadaz pedalkada, Lazkaoko probak 75 urteko ibilbidea egin du. Hori aitortu asmoz, udalak jaietako txupinazoa botatzeko gonbidapena egin zion Lazkao Kirol Elkarteko txirrindulari sailari. «Ilusio handia egin digu, ez genuen espero», azaldu du Gurutz Barandiaran taldekideak. Gaur iluntzean lehertuko da festa, 19:00etan, eta bi astez luzatuko da. Udaletxeko balkoian izango da Barandiaran.

Barandiaranek ondo baino hobeto ezagutzen du probaren historia. Ia sei hamarkada daramatza antolaketan: 58 urte, zehatz esateko. Proba apirilaren 30ean egingo bada ere, duela bi hilabete hasi ziren antolatzen: «Herriko lauzpabost pertsona ibiltzen gara, baina laguntzaileen sarea ere badugu, errepideko lanetan laguntzen diguna. 40-50 pertsona inguru dira».

Herrian hasi eta bertan bukatzen da lasterketa. 10:00etan ekiten diete ibilbideari, eta 13:00 aldera amaitzen da, tartean pasatuta Ordizia, Alegia, Amezketa, Larraitz, Zaldibia, Lazkaomendi... Aurten, ohikoa baino ibilbide motzagoa izango du, txirrindulariek egutegi bete-betea baitute: «Astelehenean da proba, eta aurreko hiru egunetan hiru lasterketa daude Bizkaian. Asteartean, berriz, Legazpin dago beste bat». Ohiko distantziak parte hartzaile kopurua jaits zezakeela ikusita, 120 kilometrokoa egitea erabaki dute, 150 egin beharrean.

Euskal Herriko txirrindulariak lehiatzen dira Lazkaoko proban, elite mailakoak eta 23 urtez azpikoak. «Kanpotik ere badugu eskaera; duela gutxi, Valentziako talde batek deitu zigun», azaldu du. Ordea, lehentasuna Euskal Herrikoek dutela esan du. Lazkaotarrak ere izaten dira parte hartzaileen artean; besteak beste, Garikoitz Bravo eta Iker Azkarate aipatu ditu, egun profesionaletan dabiltzanak. Etorkizuna ere oparoa da, haren arabera: «Gazte batzuk ere badatoz, orain gazte mailan dabiltzanak. Ampo Goierri txirrindularitza taldean dabiltza».

Txirrindularitzarako zaletasun handia duen herria da Lazkao, Barandiaranen iritziz. Jende asko elkartzen da probako helmugan, kirolariak ikusi eta animatzeko. Hala ere, lehen baino jende gutxiago biltzen dela azaldu du: «Baditut jendetza biltzen zen garaiko argazkiak: lau eta bost ilara helmugan, batzuk zuhaitzetara igota.... Ikaragarria zen». Lasterketa festetan eta goizez izateak ere jende gutxiago etortzea eragiten du, Barandiaranen ustez. Irteeran nabaritzen da bereziki hori.

Aitortza laguntzaileei

Antolaketan ere izan da aldaketarik hainbeste urtean. Lazkaoko Esparru ehiza eta arrantza elkarteak antolatzen zuen lehen. Barandiaran han hasi zen «saltseatzen», 1960an. 1980an, Lazkaoko Kirol Elkartea sortu zuten herrian, kirol guztiak elkartzeko. Hango txirrindulari sailak hartu zion lekukoa Esparru Elkarteari. Finantzaketa bideak ere aldatu dira: «Ni hasi nintzenean, etxez etxe joaten ginen dirua eskatzera, nahi eta ahal zuenak lagundu zezan. Gaur egun, Lazkaoko Udalak emandako diruarekin eta propagandarekin moldatzen gara».

75 urteko jarduna ospatzeko asmoa ere badute antolatzaileek: «50 urte egin genituenean, aurreko urteetako irabazle denak gonbidatu genituen. Aurtengoa ez dugu zehaztu oraindik, baina zerbait egiteko asmoa dugu laguntzen ibiltzen den jendearekin». Ekainean egin nahi dutela aurreratu du.

Lazkaoko Kirol Elkarteko txirrindulari sailak egutegi bete-betea izaten du: «Bi edo hiru lasterketa egiten ditugu urtean, eta bost egindako urteak ere baditugu», adierazi du Barandiaranek. Lazkaoko proba igaro eta egun gutxira egiten dute Lazkaomendiko Proba. 42. edizioa izango da aurtengoa. Maiatzaren amaieran, berriz, kadete mailako proba egingo dute.


Geroa Baiko buruak Altsasun

Gaur, 20:00etan, Altsasuko Iortia kultur gunean.

Uxue Barkos, koalizioaren Nafarroako Gobernuko presidentziarako hautagaia, eta Manu Aierdi, Geroa Baiko parlamentarioa, gaur Altsasun izanen dira. Hitzaldi-eztabaida ekitaldi irekia da gaurkoa. Geroa Baiko buruek sakandarren iritziak, kexak, kezkak eta iradokizunak jaso nahi dituzte. Aldi berean, eurek erakundeetan egiten ari diren lanaren berri emanen dute. Legegintzaldi akaberan Geroa Baiko kideek balantzea egin eta aurrera begirako ikuspegia partekatu nahi dute elkartzen diren sakandarrekin.


Espainiako Auzitegi Nazionalak ez du aztertuko ustez CiUko hainbat buruzagik Suitzan dituzten kontu korronteen auzia.


Diru-zorrotik

Wislawa Szymborska poeta poloniarrak berari buruz idatzi duten liburu batean (Trastos, recuerdos, Anna Bikont eta Joanna Szczesna): «Nire irakurleei bizitza ez doakie oso ondo. Ez dut uste irakurtzen nautenik igerilekua eta iturriak eta horrelako gauzak dituzten txaletetan. Ez ditut inondik ere halako lekuetan imajinatzen. Nire irakurleak, liburua erosten badu, diru-zorroan begiratzen du zenbat diru geratzen zaion jakiteko».

Irakurleak imajinatzen hasita, liburu bat erosi ez erosi bitan pentsatu behar dutenak. Beren liburu-zaletasuna futbol-partida bateko sarreraren edo korrika egiteko zapatilla berri batzuen gainetik dagoena, eta ez kapritxo baten mende. Modaren gainetik eta moda baino harago daudenak. Irakurketa bakar batekin agortzen ez diren liburuak maite dituztenak, auskalo noiz eta auskalo zenbatetan bertara itzultzeko.

Beren liburutegitxoarekin beren sakrifizio pertsonalen narrazio bat idazten ari direnak.


Urdazubiko bestak maiatzaren 9tik 13ra ospatuko dituzte

Kontrabandisten Lasterketa, berriz, maiatzaren 20ra gibeleratu dute

Iruritan bezalaxe, Urdazubin ere Salbatore bestak ospatuko dituzte maiatzaren 9tik 13ra, eskualdeko lehenak. Asteazken arratseko 8etan botako dute txupinazoa eta ezkil-jotzea eta igandeko ahate jokoa eta herriko zaldunen ikuskizunarekin eta Bankako Menditarrak taldearen kantaldiarekin borobilduko dituzte bortz eguneko besta ederrak. Eta Kontrabandisten lasterketa maiatzaren 20rako utzi dute.

MAIATZAK 9, asteazkena

20:00 Txupinazoa, ezkil jotzea herriko trikitilariekin eta aperitifa.

21:30 Herri afaria plazan Hauspolariek taldeak alaiturik.

MAIATZAK 10, ortzeguna

11:00 Meza nagusia. 12:00 Ezkil jotzea eta aperitifa txistulari eta dantzariekin. 16:30 Haurrendako jokoak 21:30 Paella jatea Holako taldeak alaiturik. Ondotik dantzaldia goizaldera arte.

MAIATZAK 11, ortziralea

12:00 Gorriti bere animaliekin. 14:00 Ugarana emakume elkarteko bazkaria. 16:00 Haurrendako ipuin-kontaketa, Ameli eta Xirrikituen Jostunen eskutik. 16:30 Globoflexia eta Zirkoloretsu Antzerki Taldearen ikuskizuna. 18:00 Txokolatada plazan. 18:30 Nesken frontenis txapelketa. 20:00 Sagardotegi mugikorra. 23:00 Kontzertuak Zernahi, Herritarrak, Tumatxak eta Ostion taldeen eskutik.

MAIATZAK 12, larunbata

14:30 Zikiro jatea Irungo Atxegiña txarangak alaituta. Ondotik, musikariak herriko karriketan barna. 16:30 Haurrendako jokoak 21:00 Xingar jatea eta Los Tanampas mariatxiak. 00:00 Dantzaldia Gabezin taldearen eskutik.

MAIATZAK 13, igandea

16:30 Ahate jokoa eta herriko zaldunen ikuskizuna. 18:00 Kantaldia Bankako Menditarrak taldearen eskutik. 19:15 Zozketa. 19:30 Pintxoak.

MAIATZAK 20, igandea

10:00 Kontrabandisten lasterketa.


Bizikidetza ekimena

Bizikidetza ekimena

Politika

Urrian. Bizikidetzarako balioen inguruko ikastaroa, zinegotzientzat.

Herritarrak

Azaroaren 7an, 19:00etan. Bizikidetza egitasmoa aurkeztuko dute herritarren aurrean.

Azaroan. Bizikidetzaren inguruko sakonketa ikastaroa herritarrentzat.

2014ko urtarrila eta otsaila. Bizikidetzaren inguruan eztabaidatzeko, herritarrentzat foro itxia.

2014ko martxoa. Herritar guztientzat, metodologia parte-hartzailea oinarri duen saioa.

Hezkuntza

Urtean zehar. Bizikidetza jarduerak aurrera eramango dira (oraindik zehaztu gabe).

Dibulgazioa

Azaroan. Bizikidetzari eta berradiskidetzeari buruzko agiria banatuko dute herriko etxe guztietara.


Balearen eguneko entseguak hasiko dira

Maiatzean ospatuko duten Balearen Egunaren harira, egun horretan egingo duten antzerkiko entseguak hasiko dituzte gaur. Astez aste, astearteetan eta asteazkenetan elkartuko dira, 18:30ean, Kultur Etxean.


7 ordezkari eskuratu ditu LAB sindikatuak Envases enpresako hauteskundetan

LAB sindikatuak bakarrik lortu du zerrenda aurkeztea Envases enpresan. Lantegian ordezkari guztiak lortu ditu eta bulegoetan hautagaitzarik ez denez egon, ez da ordezkaririk egongo.

Atzo egindako hauteskunde sindikaletan LABek eskuratu ditu 7 leku Envases enpresako langile batzordean.

Berez, ELAk 8 urtez izan du nagusitasuna, baina aurten ez du zerrendarik osatu. Ondorioz, beharginen babesa LAB sindikatuak erakarri du lantegian; 81k botoa eman diote eta batek zuri bozkatu zuen.

Horrek 7 ordezkari eman dizkio LABi. Hala ere, langileen 2 leku geratu dira bete gabe enpresa batzordean, bulegoetan ez baita egon hautagai zerrendarik.


Alan Garcia izango da presidente, botoen % 55,4-rekin

Peruko presidente izango da Alan Garcia, baina aurkari gogorra izango du kongresuan, Ollanta Humalak botoen % 44,5 eskuratu baititu. Garcia 1985etik 1990era bitartean presidente izan zen, eta krisi ekonomiko izugarria eragin zuen haren gobernuak. "Bigarren aukera honetan" ez duela huts egingo esan zuen.

Alan Garciak % 24 soilik lortu zuen lehen itzulian, Lourdes Flores kontserbadoreak lortutako 64.000 boto gehiagorekin. Bigarren itzulian, berriz, botoen % 55,4 jaso ditu, neurri handi batean Floresen botoei esker. "Herritarrek ez diote berari eman botoa gustuko dutelako. Humalak irabaz ez dezan eman diote, eta kontuan hartu beharko du hori", adierazi du Floresek. 1985etik 1990era gobernatu zuen Garciak, eta peruarren gogoan dago oraindik izan zuen gobernu gestio kaxkarra. Asko kosta arren, "bigarren aukera honetan" ez duela huts egingo esan du Garciak herritarrei eskerrak eman ondoren.